sasoibide+: Naparrena – Sasoibide\nNaparrena baserrirantz, Murugain, abiatu gara Ekutiano (Ikutixo) baserri inguruko bidetik. Arretaz ibili beharreko bidea eta markei (zuri-horiak) ondo erreparatuta, desbideraketa asko baitago; guztietatik gorantz egiten dela dirudi, baina… ez genuke galduta ibili nahi!\n«adin handiko» langa\nInguru politak, zainduak, landak lorategia dirudi ; eta etxeak ere, dotore, pake-pakean edertasunean murgilduta.\nNaparrena aurrez-aurre, Aretxabaletako mugetan gaude eta baserriaren izenaren zergatia galdetuta, zera esan digute: garai baten Nafarroako «obispaduarena» zela eta hor arrazoia; Jose Letona historian adituak etxeak 300 urtetik gora zituela adierazi omen zien. Makina bat historia kontatuko lituzkete bere hormek… 1936ko gerran oso kaltetuak gelditu ziren, eta bertako jabeak (hargina ofizioz) berregin zituen. Gertu dagoen Etxezuri baserriak, hori ere Aretxabaletako lurretan, garai baten Murube izena omen zuen. Mila esker hori guztia kontatzeagatik, gustuz hartzen dugu inguruko historiak ezagutzea eta.\nPrev Eskoriatza: Iturrien ibilbidea


Teknoestresa - - Alea.eus\nYolanda Vicente 2020-10-25 10:00\n"Doktoreak teknoestresa diagnostikatzen dizu, IKT-en eguneroko erabileran sortzen diren egoerek eragindakoa".\nGutako nork ez du bere burua ikusi aurkezpen bat prestatzen, egin beharreko grafikoa ateratzeko kalkulu-orria irekitzen, eta harrituta ikusten erabilitako funtzioren batek oker egon behar duela, ez dizulako esperotako emaitza ematen?\nBitartean, mezu elektroniko bat erantzuten duzu, abisuak salto egin berri baitizu, eta lankide bati bidaltzen diozu berriro, aldizka aurkeztu behar duzun txostenaren hurrengo paragrafoa idazten saiatuz eta, aldi berean, Interneten aurkezpen horretarako baliagarria den informazioa bilatzen duzu hainbat webguneetan, eta inprimagailura zerbait bidaltzen duzu; batera, mugikorreko deia erantzuten duzu, hainbatetan jo duena, eta begiaren zirrikitutik ikusten duzu "mezuak" abisua. Ahots mezu bat bidali dizute. Eta, gainera, norbait zure lekura hurbiltzen da "zure laguntza premiaz behar dut" esanez eta ezaguna egiten zaizu sms bat jaso duzula dioen "bit-bit"-a. Ah, eta ez ezazu ahaztu egiten ari zaren guztia grabatzea, ez da izango zure ordenagailuak "zintzilik geratzea" erabakitzen duen unea.\nBada, pentsa pandemia garaian zure enpresako segurtasun arduraduna zarela, ikusiko duzu egoera nola zailtzen den, aurreko guztiaz gain, gainerako langileek telelana egin ahal izateko segurtasuneko EPIak (gailu eramangarriak) prestatu beharko baitituzu, etxeko komunikazioen zifratzea barne hartzen duen informazioaren segurtasun-kopien politika berrikusi, jarduera-protokoloa egin zerbitzariari konektatzeko, langileen eta bezeroen arteko komunikazio berrirako erremintak instalatu… ordenagailuan leihoak irekitzen zaizkizun bitartean eta ditxosozko mugikorrak jotzeari uzten ez diolarik.\nHonekin guztiarekin, doktoreak teknoestresa diagnostikatzen dizu, IKT-en eguneroko erabileran sortzen diren egoerek eragindakoa, eta oporrak errezetatuko dizkizu.


Turismoaren sailean, sari garrantzitsuena, Turismoko Euskadi Saria, honako honek jaso du: Añanako Gatz Harana Fundazioak (Araba). Aipamen bereiziak, berriz, honako hauentzat izan dira: Tolosako Topic zentroa eta Bilboko Portu Agintaritza.\nEusko Jaurlaritzaren oharraren arabera, Topic Tolosako Nazioarteko Txotxongilo Zentroa da, 500 egunean 17.000 laguneko turismo-inpaktua lortu duena. Txotxongiloen munduarekin lotutako sustapen-ekitaldi askotan egon da (Kuban, Sevillan, Seulen, Shangain...).\nOharrak dioenez, Tolosako Ekimenen Zentroak 1983. urteaz geroztik nazioarteko txotxongilo-festibala (Titirijai) antolatzen zuen, gau egun 25.000 ikusle baino gehiagoren arreta erakartzeko gai dena, batez beste 160 antzezpen dituena, eta Tolosa nazioarteko erreferente bihurtu duena txotxongilo-antzerkiaren eremuan. Era berean, epaimahaiak onetsi egin du Topic zentroak informazioaren eta komunikazioaren azken teknologien alde egindako apustua.


Artxanda mendian, kostaldeko Santiago bideko trazatuan bertan, Bilbo eta Bermeo lotzen dituen errege-bideko galtzada honetako lauzak daude ikusgai.\nAvril mendiaren inguruan, lauzaduraren aztarnak daude ikusgai, eta, bertatik, bide hau Mallona bidarrietan zehar jaisten zen, Bilboko Donibane plazan dagoen Zamudioko Atarian zehar hiribilduan sartzeko.\nGaur egun, antzinako erromero eta merkatarien urratsak jarraitzen dituzten erromesek erabilitako bidea da. Azken hamarkadotan, kalte handiak izan ditu galtzadak, ibilgailuak inolako kontrolik gabe igarotzen direlako bertatik. Gainera, baldintza klimatologikoek ere izan dute eragina. Dena dela, zorionez, oraindik ere bidezidorreko lauzaduraren zati handi bat dago ikusgai.\nBidea egin nahi izanez gero, Santiago bideko trazatua hartuko dugu Zamudioko San Martin elizatik, edo Egirletako errepidetik sartu ahal izango gara “Merendero León” jatetxearen parean. Horretarako, Santiago bidea hartuko dugu baina alderantzizko norabidean edo Bilboko GR, Avril mendiaren ingururaino. Bertan, seinale batek bere kokapena adierzten digu.\nAutobusa: Artxandara:Bizkaibus, A3224 (Oilarra) eta A3216 (Artxanda).\nZamudiora:Bizkaibus: A2151 eta A3223. Arteagako geltokia.\nArtxandako funikularra: funikularreko geltokitik Bilboko GR-ren seinaleak hartuko ditugu kontuan, Avril mendirantz joateko eta galtzadan sartzeko.\nZamudiotik joateko, BI-631 errepidea hartuko dugu Loiuko aireporturantz, harik eta Deriora iritsi arte. Bertan, N-637 errepidea hartuko dugu (Txorierriko barnebidea) Zamudiorantz. Sabino Arana plazaren edo Pinoa industrialdearen inguruan utziko dugu autoa.\nArtxandako trikuharriak, urbanizatu gabeko eremua


EUSKADI.-Bilboko Udal Etxebizitzek eta Emausek hitzarmena sinatu dute udal pisuetako altzariak eta tresnak jaso eta berritzeko\nBilboko Udal Etxebizitzak erakundeak eta Emaus-Bilbao gizarte ekimeneko kooperatibak bien arteko lankidetza hitzarmen berria aurkeztu dute gaur. Hitzarmenaren arabera, Emaus etxebizitzak husteaz eta Udal Etxebizitzak erakundeak kudeatzen dituen etxebizitzetan berriro erabili daitezkeen tresnak berritzeaz arduratuko da.\nEmausek eta Bilboko Udalak denboratxoa daramate elkarlanean, eta, horregatik, hain zuzen, hitzarmen honek harremana hobetzeko balioko du, kasu honetan, Udal Etxebizitzak erakundearekin batera. Hala, jarduera osagarriak koordinatu ahal izango ditugu eta emaitzak hobetu, ahalik eta arinen, adierazi du Julia Madrazo Udal Etxebizitzak erakundeko presidenteak eta Bilboko Udaleko alkateordeak, hitzarmena sinatu ondoren.\nHalaber, Jose Manuel Gomezek sinatu du hitzarmena Emaus-Bilbaoren ordezkari gisa. Hitzarmenak urtebete iraungo du, baina luzatu egin daiteke, alde biek horrela adostuz gero.\nAkordioari esker hiru helburu beteko dira: etxebizitza husteko prozesua irabazi asmorik gabeko eta gizarterarze-esparruan diharduen kanpoko eragile batek gauzatzea; jasotzen diren tresnak gizarteko sektore erdeinatuenetara bideratzea; eta objektuak ingurumen-iraunkortasun irizpideekin kudeatzea.\nUdal etxebizitza bat hustea beharrezkoa denean, alokairu kontratua amaitutzat emateko eskatzen delako, Emausek sustatzen dituen gizarteratze-enpresek (enpresa horietan gizarteratze eta laneratze prozesuetan dauden pertsonek lan egiten dute) bost eguneko epean gauzatuko dute lan hori, gehienez ere.\nUdal Etxebizitzak erakundeko pertsona esleipendunak ere hitzarmenaz balia daitezke, beharrezkoa badute. Izan ere, Emaus-Bilbao kooperatibari aurrekontu bat eska diezaiokete baldintza oso onetan, babestutako alokairuan duten udal etxebizitza hornitzeko. Udal Etxebizitzetako maizterrek, halaber, udal etxebizitzetatik jasotako altzariak nahiz tresnak eskura ditzakete. Gainera, kooperatiba elkarteak berritutako altzariak eta tresnak izango dira, salgai jarri gura direlako.\nLankidetzaren eta kooperazioaren esparruan sinatutako hitzarmena da, eduki ekonomikorik gabea. Gisa horretan, Emausek tresnak jasotzeagatik (guztiak ezingo dira berriro erabili) ematen duen zerbitzua konpentsatua egongo da, ondasunak berritu eta saldu ondoren lortuko diren irabaziekin. Berrerabili ezin daitezkeen tresnak Garbiguneetan edo hondakinak biltzeko zentroetan utziko dira.\n133 aldiz ikusita


ZIENTZIESKOLA: June 2014\nOraingoan proposamen berri batekin natorkizue, problema matematikoak ebazten ikasteko tailerra.\nMota desberdinetako problemak planteatuko dira:\nBisualak / visuales\nIrekiak / Abiertos\nInbestigaziozkoak / De investigacion\nNorberak sortutakoak / Creacion propia\nManipulatiboak / Manipulativas\nLogikazko jokuak / Juegos de logica\nTextu egitura ulertzen laguntzen dutenak / comprension de la estructura\nTextua lantzeko erabiltzen direnak / para trabajar el texto\nEgilea: Lorena Egidazu Ormazabal ordua: 22:06\nGaur 5.mailakoekin azalerak lantzerako orduan, geoplanoa atera dot. Material hau oso konpletua da.\nNik honetarako erabiltzen dut:\nBarruan, kanpoan eta beste kontzeptu topologiko batzuk\nSegmentu eta luzerak\nPerimetro eta azalerak\nMaterial hau, nire ustez lehen hezkuntzan, D.B.H eta batxilergoan erabili daiteke. Haur Hezkuntzan ere erabilgarria izango litzateke irudiak ikasteko. Beti ere gorputzean irudi desberdinak sentitu eta gero.\nEl geoplanoa es un material muy completo:\nSegmentos y longitudes\nPerimetro y superficies\nEgilea: Lorena Egidazu Ormazabal ordua: 22:47\nAzkenean jarri naiz ordenagailuaren aurrean, tailerrei amaiera emateko prest. Tailerrari agur esango diogu baina ez matematikei, nik lanean jarraituko dut astero zerbait komentetan. Asko irakatsi didate. Beraien mundua zabaldu didate eta nik nirea zabaldu diet. Ideia asko eman dizkidate. Gauzak beste era baten planteatuta dibertigarriak izan daitezkeela eta ilusioa dela ikasten jarraitzeko bidea, ikasi dut. Nork ikasi duen gehiago argi dekot: NIK.\nHurrengoan ere, ikusiko garela, espero dut.\nAzken tailer honetako argazki eta bideoekin isten zaituztet... eta haiek ondo bizi baziren gu ere.\nLaster arte, segi manipulatzen!!!


Mediterraneoko mugimenduak | Mundua | Berria\nNoiz sortua: 2018-02-04 00:30:00\nBartzelonatik Madrilera 625 kilometro daude, eta eten geografikoki eta kultural erraldoia Mediterraneotik Gaztelako goi lautadara. Bartzelonatik Aiacciura 548 kilometro dira, itsaso beraren eremuan igeri. Katalunia eta Korsika, nor bere estatuan burujabetzarako bidean indartsuen dauden nazioak dira, eta hizkuntza sendoen dutenak. Baina lehenak zazpi milioi biztanle ditu, Europako hiriburu garrantzitsuenetakoa, eta bigarrenak, milioi laurden doi-doi, Espainiako bost eurotik bat Katalunian ekoizten da, Frantziako 200 biztanletatik bakarra bizi da Korsikan.\nKorsikako hiri nagusian 20-25 mila lagun kalera irtetea (prefekturak bospasei milara jaitsi zuen kopurua) itzela da. Absolutuki ez eze proportzioan ere urrun dago Bartzelonako deialdi erraldoietatik, zeinetan sei biztanletik bat irten izan den kalera. Korsikan hamarretik batera iritsiko litzateke goi-goitik jotako kopurua. Baina merezi du kualitatiboki ere begiratzea: Pé a Corsica-n bildutako abertzaleek Korsikako lurralde elkargoa sortu eta hilabete eskasera egin dute indar erakustaldia. Ez da edozein une: aski goiz batzuentzat, baina beharrezkoa halaber, alderdi politikoen gainetik herritarren eskari handia dagoenean gizarte zibilaren aktibazioak eragin nabarmena duelako. Eta urtarrilean eginiko bideari eusteko halaber: Paristik esku hutsik eta haserre itzuli ziren Gilles Simeoni elkargoko burua eta Jean-Guy Talamoni biltzarreko presidentea, hizkuntzaren ofizialtasunari, presoak aberriratzeari eta turismoaren eta espekulazioaren aurrean horren beharrezko duten bertako biztanleen estatusa negoziatzeari ere ezezko biribila eman baitzien Parisek. Urtarrilak hori ekarrita, eta Emmanuel Macron uhartera lehen bisita egitear dela Erignac prefetaren hilketaren 20. urteurrenagatik, jokaldia irekitzera jo dute abertzaleek bulegoko negoziazioetan kateatu gabe, erakundea kudeatzeaz gain herritarren zati handi bat atzean dutela erakusteko.\nKatalunian, gizarte zibilaren aktibazio erraldoia arranguren ontziak gainez egitean iritsi zen, bide guztiak pausoz pauso beteta ere Auzitegi Konstituzionalak estatutua baliogabetu zienean. Korsikan borroka armatua amaitu eta abertzaleen nagusitasunarekin batera, urratsak sendo emateko unea iritsi dela ebatzi dute. Elkarrekin eta tinko aritzea, horratx bi baldintza ezinbesteko oraingoz pitzatzeko itxurarik ez daukan harresi errepublikanoan gutxieneko eskubide nazionalak lortzeko.\nEsan dugun bezala, Katalunian gertatzen denak Espainian daukan pisu nabarmena ez bezala, Korsikan egindako edozein urratsek ez du aparteko eraginik Hexagonoan. Balizko independentzia batek ere ez luke zertan izan, orain bertan agendan egon ez arren. Baina balizko sezesio batek baino gehiago beldurtzen du ideia jakobinoa edozein lurralderi emandako eskubidea zein neurritan ez ote den aurrekari bihurtuko besteentzat. Teorian, botere-maila asimetrikoak posible izan arren; korsikarrek lurralde elkargoa lortu dute, Ipar Euskal Herriak eskari antzekoa izanda ere Hirigune Elkargo xume baina itxaropentsua izan da, baina Bretainiak ez zuen lortu, eskualdeen azken aldaketan ere, Loira Atlantiko berriz beste lau departamenduekin batera egotea. Justu kontrakoa eskatzen zuten alsaziarrek ere ezin izan zioten ordura arteko eskualdeari, eta Champagne-Ardennes eta Lorrenarekin batera Parisko ateetaraino iristen den Grand-Est edo Ekialde Handian urtu zieten eskualdea, hiriburua Estrasburgon atxiki arren. Kutsu administratibo hutsez estalitako aldaketak, kasualitatez ere ez dituzte periferiako nazio batzuen eskarien alde eta besteen aurka egin, denen aurka izan da.\nKorsikak arreta handirik piztu gabe egin du orain arteko bidea. Inork ez du zalantzan jarriko Parisen barne-auzia dela. Katalunia Europako arazo nagusietako bat bihurtu da, brexit-arekin batera. Vicent Partalek egunotan aipatu duenez, «Bruselan harrituta gelditu omen ziren espainiar goi kargudun batek, Urriaren 1eko kritiken harira, esan zielarik Espainiak EB utziko zuela Kataluniaren independentzia aitortu aurretik». Pilota ERCk du orain neurri handi baten, batasun errepublikanoari eutsi (esanguratsua errepublikano hitzaren esangura zelan aldatzen den mugaren alde batetik bestera) eta errepresioari aurre egin, ala hauteskundeetara jo berriz ere. Puigdemontik gabeko Gobernu bat ez da errepresioa geldiarazteko bidea; aitzitik, hura zein baliagarria den frogatzen duen eta mendekuari ateak irekiko dizkion urratsa litzateke Madrilentzat.


«Independentzia eredu ekonomikoa aldatzeko lehen pausoa da» | Getariako Hitza\n2012/02/22\tEkonomia, Paperekoa\tNork Ane Olaizola Nekane Jurado\nNekane Jurado (Pont de Suert, Herrialde Katalanak, 1958) ekonomialariak Independencia: de reivindicacion historica a necesidad economica liburua aurkeztuko du gaur Getariako Alondigan, 19:30ean. Harritan Blai taldeak antolatu du ekimena, eta liburua aurkeztu ondoren solasaldia egingo dute. Jurado Ekonomia eta Enpresa Zientzietan, Aktuaritza eta Finantza Zientzietan, eta Psikologia Klinikoan lizentziatua da, eta 1988tik ezker abertzalearen sozioekonomia sailean lanean dihardu. Eusko Jaurlaritzako Ekonomia Sailean ere egiten du lan, eta Ezpala aldizkariaren sortzaileetako bat da.\nZer azaldu duzu liburuan?\nLiburua 2009ean idatzi nuen. Beraz, gaur aurkeztuko badut ere, ez da berria. Liburuan krisi ekonomikoaren sorrera aztertu dut. Krisia presente dugun gertaera da, baina ez da ekonomikoa soilik. Kapitalismoak sortu duen zibilizazio paradigma ere krisian dago, esaterako. subirotasuna lortzeko erremintak zein diren ikertu dut lan honetarako, eta eredu ekonomiko berriak lortzeko independentzia beharrezkoa dela uste dut. Baina borroka historikoaz harago, eredu ekonomikoa aldatzeko oinarrizko beharra ere badela arrazoitu dut.\nAnbiziotik sortutako lana dela diozu. Zergatik?\nModu askotara interpreta daiteke hori. Ezker abertzalearen ekonomia arloan egin dut lan, eta Euskal Herriko joera ekonomikoak aztertu ditut urte askoan. Eredu ekonomiko berrietarako sustatzaileak izan nahi genuen. Horretarako, elementu teknikoak adieraztea zen gure asmoa. Gertaera ekonomikoak eta kasuistika hartu behar da aintzat horretarako. Izan ere, ekonomian ez dago kasualitaterik; beti dago kausa eta efektua.\nHori kontuan izanda, Euskal Herrian beste kontziantzia baten bultzatzaileak izateko, aldaketarako subjektua bilatu behar da. Independentzia lortuko balu Euskal Herria bideragarria izango litzatekeela frogatu dugu liburuan; baliabideak ditugu, lurraldea dugu… Baina kontua hau da: orain arte pentsatzen genuen aldaketarako subjetua bagenuela; gizarte mugimendu aldetik oso aberatsak izan gara, baita borroka historikoari dagokionez ere. Baina hedabideek pentsamendu bakarra zabaltzeko duten boterea ahaztu dugula uste dut, baita kapitalismoak kontsumismoan duen eraginaz ere.\nZein izan daiteke aldaketarako subjektua?\nEzkerreko pentsamendutik beti esan izan dugu borroka hau klaseen artekoa dena. Baina gaur egungo subjektua Euskal Herriko 60ko hamarkadako langilea baino konplexuagoa da, nire ustez. Hedabideek, manipulatuz, balio berriak sortzeko duten ahalmena jorratu dut liburuan; zentzu horretan, ideologia krisia ere badugu. Orduan, balio eta ideologia horiek aztertu behar ditugu orain, Euskal Herriko aldaketarako subjektuari horretaz ohartarazteko asmoz. Uste dut gizarte honetan norbanakoak zer nolako jarrera duen konturatu behar duela. Horrez gain, gizarte globalizatuan bizi garela eta botere politikoan merkatuak agintzen duela jakin behar dugu. Hori jakinez gero, ohartuko ginateke aldaketarako subjektua gutako bakoitza izan daitekeela.\nEuskal Herriaren independentziak eredu ekonomiko berria ahalbidetuko al luke?\nIndependentziak, berez, ez du aldaketa ekonomikorik bermatzen. Europako Batasuneko eta merkatuko aginduak betetzen eta orain arteko pentsaera kontsumista izaten jarrai genezake. Baina ekonomia politikak egiteko modu desberdinak daude, eta politika horiek gauzatzeko tresnak edukitzeko lehenengo pausoa izango litzateke subirotasuna. Egun Euskal Herriaren askatasuna lortzeko borrokan ari garenok sakabanatzeko arriskua izan genezake, behin hori lortzen dugunean; batzuk nahikoa izango lukete independentzia lortzearekin, eta besteok harago joango ginateke, eredu ekonomiko justuago baten bila.\nBerriketan.info Viewing item 1 to 5 (of 5 items) Lea-Artibai eta Mutrikuko Hitza wrote a new post, MunduMOB ekimenak jendetza batu du Mutrikuko Xiri parkean, on the site Lea-Artibai eta Mutrikuko Hitza 2 hours, 14 minutes ago\n20:00etan zegoen jarrita hitzordua eta zertxobait beranduago hasi da ekimena. Aurretik entsegua egin dute herritarrek. Behin ekimenari hasiera emateko ordua heldu denean, antolatzaileek Mundumob ekimenaren Lea-Artibai eta Mutrikuko Hitza wrote a new post, Llodion hildako emakumearen hilketa salatu dute Lea-Artibain eta Mutrikun, on the site Lea-Artibai eta Mutrikuko Hitza 3 hours, 19 minutes ago\nElkarretaratzeak egin dira Ondarroan, Lekeiton, Markina-Xemeinen eta Mutrikun, besteak beste. Ondarroan 70 bat herritar batu dira Alamedan, 19:00etan. Mutrikun Goiko berria wrote a new post, Ustez Urbiakoa zen basurdeen bideoa Europa ekialdean hartutakoa da, on the site Berria albisteak 6 hours, 57 minutes ago\nEHNEk basurdeen ugalketa kontrolatzeko "neurri eraginkorrak" eskatu dizkio Gipuzkoako Aldundiari, eta, ugalketaren erakusgarri, bideo bat bidali du, Urbian udazkenean grabatutakoa zelakoan. Bideoa, ordea, Europa berria wrote a new post, Sindikatuen esanetan, erantzun handia ari da izaten Gipuzkoako metalgintzako greba, on the site Berria albisteak 7 hours, 11 minutes ago\nLABen arabera, langileen %85ek bat egin dute lanuztearekin, eta Tolosaldean eta Urola Kostan ari da izaten eraginik handiena. LAB eta ELA sindikatuen goizeko protestak jendetsuak izan dira. Arratsaldean hainbat Aitor Manterola posted an update in the group Futbolsofatzen 7 hours, 20 minutes ago


ebentuak | Akkua's Blog\nArchivo de la categoría: ebentuak\nETEO EGUNA. PEACE AND LOVE.\nEmpresa zientzien fakultatzeak, 50 lore bete dituenez, apirilaren 23an ikasle eta irakasle guztiak Oñatin bildu ginen Lore festa ospatzeko.\nGoizeko lehengo ordutik hasi zen jaia girotzen, urteroko futbolinak, bikoteen arteko lehia eragin zuen, eguerdian berriz, GAZEk eta Leinneko 4 ikaslek ( Borja, Aitor, Josu eta Ainhoak ) antolatutako saioan, guztien partaidetza eta sormena lantzeko, lip dub dibertigarri bat grabatu genuen! Nork esango zuen Txinako urte berri eguneko dragoia izango genuela Eteoko areto nagusian?\nBazkarian irribarreak nonahi, eta arratsalderako festari hasiera emateko holtza gainean kantuak eta dantzak hartu zuten lekua. Ave maria, eta asseregé, ikusi mendizaleak eta ez dok hamairu! Hori izaten da maiz karaokeen koktela.\nPerkusioaren irritmoaz, fakultatea atzean utzi eta herrira joan ginan Batukadaren pasakailearekin.\nGabeko kontzertuek plaza bete zuten, Malenkonia lehenengo eta jaiari amaiera emateko , We are standard.\nBatek daki gero zer gertatu zen…\nAzken ostiral hontan hilak 26an, Ekiten-eko topaketa ospatu zen Mondragon Unibertsitatean eta nola bertan egon giñen. Ekiten-eko ekitaldia Mu-k eta gazteempresak babestua izan zen eta urtero bezela ideia berrien lehiaketa aurkeztu zuten. Ea nork irabazten duen aurtengoan!\nEkitaldia goizeko 9ak aldera hasi zen , Joxe Mari Aizeaga, Mikel Orobengoa, Cecilio Lejarreta eta Patxi Usobiaga izan ziren bertan. Topaketa interesgarria izan zen, agian gehien gustatu zitzaiguna Patxi Usobiagaren bideo emanaldia izan zen, eta berak zioenez MOTIBATU ETA DIBERTITU egin behar gara egiten ari garen hortan.\nAzkenean, luncharen ostean topaketako hitzaldi interesgarriena etorri zen, gure txanda iritsi zen. Ekintzeiletasuna eta talde lana bultzatzeko ordua izan zen. Ikasleei proposatu genien jokoa, gizarte idealaren jokoa izan zen, entsalada baten metáfora eginez. Entsaladako osagai bakoitzako gure gizarteko aspektu baten metáfora zen, adib politika, ingurugiroa… Hortarako taldeetan jarri genituen eta gero galdera bat bota genien. Zer aldatuko zenukeen zure gizartean? Eta galdera horri erantzutean guk ideia edo proiektuak baloratu genituen eta talde onenei Mitxelin Izar bat eman genien.\nAzkenean ENTSALADA PERFEKTU bat osatu genuen denen artean eta hori izan zen guretzako pozik handiena.


Ermua Antzokiak lau film berri eskainiko ditu aste honetan - Deia\nErmua Antzokiak lau film berri eskainiko ditu aste honetan\ndeia.eus 14.01.2020 | 17:15\nBILBO. Ermua Antzokiak lau film berri eskainiko ditu aste honetan. Emanaldiak ostegunean hasiko dira, hilak 16, arratsaldeko 20:30ean, 'Curiosa' filmarekin.\nLarunbatean, zine komertzialaren atalean, 19: 30ean, 'Dios mío, ¿pero que te hemos hecho ahora?' tituluko komedia ikusi ahal izango dugu. Frantziako ekoizpena da hau ere, Philippe de Chauveron errealizadorearena, arrakasta baten jarraipena da, 99 minutuz luzatzen dena. Laburpenak jasotzen duenez, Claude eta Marie Verneuil, bolada txarra pasa zuten euren lau alabak atzerritar jatorriko senarrekin ezkontzen zirela onartu artean. Orain, berriz ere krisi bat bizi dute. Rachid, David, Chao eta Charles lau suhiek Frantziatik alde egitea erabaki baitute. Verneuiltarrak jada beren burua alabei jarraiki atzerrian bizitzen ikusten dute... Luzemetrai hau igande gaueko 22:00etan ere ikusi ahal izango dugu, eta astelehenean, 20:30ean.\nAsteburuko bigarren proposamen komertziala Bill Condonek zuzendutako 'La Gran mentira' da, Helen Mirren eta Ian McKellen aktore protagonistak dituena. Intriga eta komedia dramatikoko kontakizuna da, Nicholas Searleren eleberrian oinarritua. Sinopsiak kontatzen du Roy Courtnay (McKellen) iruzurgile profesionala dela eta Betty McLeish alargun aberatsa (Helen Mirren) online ezagutu ondoren, oso zortedun sentitzen dela, sinestezineraino. Alargunak bihotza irekitzen dion heinean, Royk bere buruarekin harritu egingo da harenganako sentimenduak dituela ohartzean, bere bizitzako egoerarik konplexuenetako baten aurrean egonik, iruzur erraz eta sinple bat izan beharko lukeena. Filma hau larunbat gaueko 22:00etan eta igande arratseko 19.30etan ere ikusteko aukera izango dute ikusleek.\nAzkenik, programazioaren barne, 'Frozen II' animaziozko filma izango dugu ikusgai, 3D formatuan, gaztetxoendako igande arratseko saioan, 17:00etatik aurrera. Adin guztietako publikorentzat egokia den proposamena. Laburpenak galdetzen du ea zergatik jaio zen Elsa botere magikoekin? Erantzunak dei egiten dio, eta bere erreinua mehatxatzen du. Anna, Kristoff, Olaf eta Svenekin batera, bidaia arriskutsu eta ahaztezinari ekingo dio. 'Frozenenn, Elsak bere botereak munduarentzat gehiegi izango ote ziren beldur zen; oraingoan, nahikoa izan daitezela desio du.


Merkataritzan, ostalaritzan eta oro har zerbitzu sektorean euskara naturaltasunez erabiltzeko zerbitzu berria jarri du martxan UEMAk.\nDeba eta Mutriku lotzen dituen zubiaren obrak hasteko lehen urratsa eman da\nDebako eta Mutrikuko udalek eta Gipuzkoako Foru Aldundiak hitzarmena sinatuta, 2018an Deba eta Mutriku lotzen dituen zubian izandako kalteak konpontzeko hurrengo fasearekin hasteko oinarria jarri da.\nHilerrietan ere osasuna zaintzeko hainbat jarraibide zehaztu ditu Debako udalak\nAzaroaren 1ean eta honen aurreko egunetan jende emaria handitu ohi da hilerrietan. Aurten, osasun egoerak hala behartuta, gurtza zentroetan senitarteko eta lagunak bisitatzeko orduan hainbat neurri hartu beharko dira.\nBi lanpostutarako deialdia egin du Debako udalak\nPeoi eta kamioi gidari bana kontratatzeko deialdia egin du Debako udalak. Lanbideren bitartez kudeatuko dira aipatutako lanpostuak betetzeko deialdiak.\nCOVID-19: urriaren 26tik aurrera udal zerbitzuetan moldaketak\nDebako udalak eskaintzen dituen hainbat zerbitzuetan aldaketak egongo dira bihartik aurrera, COVID-19ak eragindako egoeragatik. Aldakorra da egoera eta udalaz gaindiko administrazioek datozen egunotan hartuko dituzten erabakiek aldaketak egin behar izatea eragingo du. Bitartean, bihartik aurrera, urriak 26, zerbitzuek horrela funtzionatuo dute:\nDebako 2020ko Beldur barik lehiaketan parte hartzeko epea zabaldu da\nGazteei zuzendutako ikus-entzunezko Beldur Barik lehiaketa martxan da. Aurten ere herri mailako saria izango da Deban. Azaroaren 5ean amaituko da izena emateko epea. Lehiaketaren xedea da emakumeek jasaten duten bereizkeria-egoerei aurre egiten dioten neska-mutilen adierazpenak onartu, baloratu eta bultzatzea. Lehiaketara aurkezten dituzten ikus-entzunezko lanak errespetuan, berdintasunean, askatasunean, autonomian, erantzukizunean eta indarkeria sexistaren gaitzespen irmoan oinarritutako jokabide eta jarrerak izan behar dira.\nAbuztuan Debako hondartzetako uren kutsaduraren jatorriaz Osasun Sailaren erantzuna\nAbuztuaren 17an uraren kalitatea neurtzeko egindako ohiko azterketaren emaitzen ondorioz, bi egunez debekatu behar izan zen bainua Santiago eta Lapariko hondartzetan. Osasun Publikoaren bulegoak jakinarazi zion Udalari enterokokoen kopuru altua zegoela. Debako udalak kutsaduraren jatorriaren inguruko azterketa egitea eta horren berri ematea eskatu zuen.\nGutizi Ekologikoen Ibilbidea egingo da Deban Debabarreneko IX. Aste Ekologikoaren baitan\nAurten Debabarreneko aste ekologikoaren egitarauaren baitan, Deban ere ekintza ezberdinak egingo dira Urriaren 9an, ostiralean. Biolur Gipuzkoako Nekazaritza Ekologikoaren elkarteak, azoka ekologikoen kanpainaren baitan gure eskualdean Eibarren antolatzen du azoka ekologikoa eta ekintza ezberdinak egin izan dira urtero. Aurten Debemen eta Debako Udalaren laguntzarekin Deban egingo dira ekintza hauek. Ostalariekin elkarlanean Gutizi Ekologikoen Ibilbidea antolatu da.\nAgroekologiaren aldeko hirien sarean sartzea eta Milango Itunari atxikitzea onartu du osoko bilkurak aho batez\nAtzo, irailak 24, ohiko osoko bilkura egin zuen Debako udalak. Hiriko elikadura politikari buruzko Milango ituna onartu eta Agroekologiaren aldeko hirien sarean sartzea erabaki zuen udalbatzak aho batez. Nerea Arrizabalaga Badiola Ekonomiaren Sustapena eta Landa Eremuaren Garapenerako zinegotziak egin zuen gaiaren inguruko azalpena: “Debak eta Itziarrek landa eremu handia dute baina gero eta utziagoak daude, itun honekin eta sarearen babesarekin baserri munduari bultzada bat emateko bidea hasi nahiko genuke”.\n« » 1 2 3 4  6 7 8 ... 27


Sutondotik mundu zabalera - Bizkaiko Hitza\n2019, urriak 18 Albisteak, Asteko Gaiak, Bizkaia, Gizartea 378\nKalabazin kiribilak, azenario eta almendra patez beteak; olo-hanburgertxoak, sasoiko barazkiekin; arrautz eta barrengorri arepak; kalabazin, piper eta tipula arepak; falafela, jogurt saltsarekin; eta postrerako, bizkotxoa, sable gailetak eta askotariko bonboiak. Izen handiko edozein jatetxetako otordua izan liteke. Ez, bada. Hainbat emakume errefuxiatuk edo egoera zaurgarrian daudenek Sustraiak catering enpresarekin batera ondutako menua da. Dena ala dena, Bizkaiko Elikagaien Bankuak emandako osagaiez osatuta eskaini zuten joan den asteko asteartean. Horiek guztiak dira Errotik kooperatiba feministak martxan jarri duen Emaitzak proiektu gastronomiko, feminista eta eraldatzailearen ardatzak: emakumeei ahalduntzen laguntzea, gastronomia jasangarria bultzatzea eta pertsona zaurgarriei gizarterako ateak zabaltzea. Bilboko San Frantzisko auzoan darabilte martxan.\nJoan den astean egin zuten aurkezpen ekitaldia proiektuaren protagonistek. Bilborock aretoa hartu zuten sukaldari profesionalen laguntzarekin ondutako jakiak eskaintzeko eta egitasmoaren xehetasunak azaltzeko. Jendaurreko lehen aurkezpen haren aurretik beste saio batzuk egin dituzte. Leire Abaigar Emaitza proiektuaren koordinatzaileak eman ditu azalpenak: “Hiru saio egiten ditugu emakumeekin, kozinatu gabe. Horietan, elkar ezagutzea da asmoa, eta dinamika feminista batzuk garatzen ditugu”. Hainbat jarduera egiten dituzte: “Beren buruarekiko konfiantza eta ahalduntze kolektiboa zein norbanakoa lantzen dute. Eta baita talde lana eta konpromisoa ere, besteak beste”.\nHiru jardunaldi horietan ez diete egiten kontraturik, baina laguntzak eskaintzen dizkiete. Kozinatu behar duten egunean, ordea, bai, kontratuarekin eta soldata baten truk egiten dute. Hilean behin kozinatuko dute publikoarentzat, Bizkaiko emakume sukaldarien laguntzarekin. Joan den astean egin zuten lehen ekitaldian, Sustraiak catering begetariano eta auogestionatuarekin batera egin zuten. “Bi jardunaldi egin zituzten eurekin. Eta horiengatik bai, soldata duina ordaintzen zaie. Baita kontratua egin ere”.\nHala, etorkizunera begira balizko lan harremanak bideratzeko aukera eskaini nahi die Errotik kooperatibak euren proiektuan parte hartzen duten emakumeei. “Euretako asko sukaldariak dira. Zortzi ari dira egun gurean, eta bost jada kozinatzen arituak ziren, modu profesionalean, beraien herrialdeetan edo hemen bertan”. Bere postreak internet bidez saltzen dituen emakume bat ere badute. “Baina ez dute aukerarik izan hemen soldatapeko lan kontratu bat izateko; irteera hori ere ahalbidetzen diegu. Elkar ezagututa, Sustraiak catering enpresan noizbait langileak behar badituzte, emakume hauek kontuan hartzea nahi dugu. Beraz, proiektua bada modu bat lan mundurako harreman loturak egiteko ere”.\nAteak zabalik dituzte egoera zaurgarrian edo bazterketa arriskuan dauden emakumeentzako. “Hasiera batean erabaki genuen 40 urtetik gorakoak izan behar zutela parte hartzeko. Gero ikusi genuen badaudela oso egoera zaurgarrian dauden emakumeak adin horretatik behera ere”. Gaur egun proiektuan ari diren emakume gehienak errefuxiatuak dira, asilo eskatzaileak: “Hamarretik zortzi; eta denak dira migratzaileak. Baina bertakoak ere izan daitezke”.\nLesli Mejia da horietako bat. 30 urte ditu. El Salvadorrekoa da, eta bost urte daramatza Euskal Herrian. Barakaldon bizi da. Emaitza proiektuan aritzeko arrazoiak azaldu ditu: “Proiektu feminista bat zelako eman nuen izena. Hori izan zen arrazoi nagusia. Emakumeek sortutako eta emakumeak buru dituen proiektua delako”. Eta lagungarri egin zaio. “Parte hartzen dugun emakume gehienok langabezian gaude. Beraz, lagungarria da lan munduan murgiltzeko. Eta emakume gehiago ezagutzen ere laguntzen digu”. Kultur aniztasuna ere bultzatzen du proiektuak: “Hainbat kultura nahasten dira; fusio bat da. Baita jakiena ere: emakume batzuek euskal sukaldaritza ekartzen dute; guk, geure herrialdeetakoa”.\nEtxeetan garbitzaile edo zaintzale aritu ordez, Emaitzak lan merkaturako beste aukera batzuk zabaltzen dizkiela azaldu du. Proiektuan aurrera jarraitzeko asmoa du. “Nik bai, oraingoz nire lanarekin uztartzeko aukera dudalako. Hala ere, ez da jarraikortasuna duen lan bat, eta uste dut emakume batzuek horregatik uzten dutela bertan behera, ezin dituztelako uztartu dituzten lanak eta proiektua”.\nEmakumeak, horien ahalduntzea eta andreoi gizarterako eta lan merkaturako ateak zabaltzeaz gain, gastronomia jasangarria ere bultzatzen dute. Abaigarrek eman ditu azalpenak: “Elikagaien subiranotasuna ere bultzatu behar genuela ikusi genuen. Beraz, elikagaiei zegokienean ere zerbait egin behar genuela erabaki genuen. Eskainitako menua ezin zitekeen edonon erositako jakiekin osatutakoa izan”.\nSan Frantzisko auzoko bertako hainbat dendarekin eta Erriberako merkatuko saltzaileekin jarri ziren harremanetan. Batzuekin eta besteekin aritu ostean, konturatu ziren sare bat eratua zegoela jada, Bizkaiko Elikagaien Bankuaren bitartez. Merkatari horiek soberakinak ematen baitizkiote erakunde horri. Eta haiekin elkarlanean aritzea adostu zuten. “Beraiek hilabetero esango digute zer daukaten, eta guk, eskaini nahi dugun gutxi gorabeherako menua jakinaraziko diegu”. Menuak aldatu eta egokitu egingo dituzte dauden lehengai eta osagaien arabera. “Honen guztionen helburua kontsumo arduratsua egitea da”.\nFinean, euren herrialdea eta familia atzean utzita Euskal Herrira iritsi diren emakumeoi aukera bat eskaintzeko lanean dihardute. “Emakumeok etorri dira beraien jakituriarekin, sukaldaritzarekin eta kulturarekin. Bilbori gauza asko eskaintzen dizkiote. Baina guk eurei zer eskaintzen diegu? Pixka bat baztertuta ditugu. Beraz, gure asmoa da eurei itzultzea egiten diguten ekarpena”.\nLehen saioa, aise gaindituta\nAurreikusitakoa baino hobeto joan zen lehen aurkezpen ekitaldia. Espero baino jende gehiago agertu zen. “75 lagunentzako janaria geneukan eta 92 inguru etorri ziren. Janariari dagokionez ere, ezustekoa hartu genuen. Dena zegoen oso gozo. Gehiena beganoa zen. Esperientzia berria izan zen emakumeetako askorentzat”. Mejia ere pozik dago emaitzarekin: “Denbora gutxi izan dugu oraindik elkar ezagutzeko eta proiektua lantzeko, baina oso esperientzia aberasgarria izan zen. Sustraiak catering begetarianoko emakumeekin aritu ginen. Gutako batzuek ez genekien askorik jaki mota horiei buruz. Azkenean lortu genuen fusionatzea begetarianoa eta gure kulturak”. Aurrerantzean jatetxeekin egingo dute lan, ziurrenik.\n+ “Trebakuntza transbertsala lantzen dugu Mari Makedan”


Adixkide biotz gainbete ori, agur!\nZubero'n arkitu nau zeure gutunak neure aiten aiten lurzatian, bainan oi! Euzki gitxi dut emen (euria dugu bi egunetatik bat) eta Uzkirik oraidino batere, neronena ezik: ederra izanagatik ezin diezadake onek pizorrik eman... Lugintzan ari naiz: soina nekatu nai dut, buruak atseden ar lezan, eta ez dut idazlanik ondu. Olerkitxo baten gaia arkitu dut alerik ere, soroetan nenbillela: neskentzako maitemiña utzi-ta, gogo dut Beia kantatu neurtitz ederrenetan.\nPozik ikus nitiro nire olerkiak oro batean irarririk. Irarkolan eman baiño lên, ordea, gaztia zaidazu, olerkietatik batzu aldatuxe bai'ditut geroztik, idazki berriak eman dietzazudan.\nElkor, antzu ta noraezik gabe zabiltzala diozu. Bai bizia mingarri duzu Lur deritzaion kaka-borobil ontan où l'action n'est pas la soeur du rêve (Baudelaire scripsit). Ez dakit mozkortzeak zerbait onik lekarkigukenez; proba dezagun alaere, oneratzen zeranean.\nNi emen ondo naiz osasunez bainan bazterrik gabe aspertzen naiz asmokiderik batere ez izaki Basque oriek urbiletik ikusten ditudala iruditzen zait alperretan dala euskeraren alde egin nai dugun lana —eta Euzkadi'ren aldekoa ere. Damu dut, ez bai'naiz Judua jaio; oriek beintzat gai izan dira beren Endarentzat gudukatzeko. Bear genuke, laster, terrorist igikun bat eraldu —galiztar, katalandar, breiztar, flamendar, frystar eta beste minoritatekin batean— eta aundi-maundi zenbait garbitu, laterri aundi guzietan.\nTxomin Peillen'en eskutitz bat jaso dut. Biar bear dugu Maule'n alkar ikusi. Zu Donibaneratu orduko, jakineraz ezaguzu dalako apaidu eder ori non ta noiz egin itzar dezagun, danen artean.\nOrdezkaritz-etxe berrian zaudeteke orain. Egoki âl da? Zertan dabilkigu Lendakari maiten ura?\nZeure jitearen berria igurikiz agoan niagozula, bidaltzen ditizut nire goraintzirik adixkidetsuenak, pagan-berriki eta euskal-itzetan.\nI.O. Itz politt bat entzun dut nire osaba (ezkondu) batek erabiltzen, txapela adierazteko: adar-estalgia.


Goierri Eskolaren 50 urteotako lorratza - adaki\nGoierri Eskolak 50 urte bete ditu. Ospatzeko eta, batik bat, urte guzti hauetan bere alde lan egin duten guztiak omentzeko, ekitaldi xume eta hunkigarri bat antolatu dugu.\nIñigo Urkullu lehendakaria buru dela, Goierrin ezagunak diren hainbat eta hainbat lagun bildu dira. Udaletako eta enpresetako ordezkariak, ikasleak, irakasleak… direnak eta izandakoak. Anfitrioi lanetan ibili dira Iñaki Zabalo, Goierri Eskolako zuzendaria, eta Igor Eguren, Goierri Fundazioaren lehendakaria.\nJuan Maria Aburto sailburua, Iñaki Zabalo Goierri Eskolaren zuzendaria, Iñigo Urkullu lehendakaria, Igor Eguren Goierri Fundazioko presidentea eta Xanti Iruretagoiena eskolako kanpo-harremanetako arduraduna.\nAretoa goraino beteta, errepasu ederra eman diote eskolaren ibilbideari.\nEdu Muruamendiaraz koreografoak zuzentzen duen Aukeran Dantza Konpainiak gozatu du ekitaldia eta Joxe Felipe Auzmendi aritu da aurkezle lanetan, gogora bailarako hainbat pasadizu ekarri dizkigularik.\nOspatzea zegokion eta halaxe egin da.\nEz da gutxiagorako. Garai zailetan atera zuten eskola aurrera. Bere txikitasunean, Goierrik handitasunez jokatzen jakin baitu.\nOndo bestelako garaiak ziren haiek.\nTVEn irudiak gaitzesteko erabiltzen zituzten erronboen garaiak ziren, lehenengo Ducados zigarroak saltzen hasi zirenekoak; NO-DOarenak, Beatles-ak arrakastaren gailurra ukitzen eta Seiscientos mitikoa kaleetan ikusten hasi zirenekoak.\nGerraostea urrutiratzen zihoan heinean, loraldi bat somatzen hasi zen.\n60ko hamarkadan sartu berri, Espainian Massielek “la-la-la” abestu aurretik, eta hemen, Euskal Herrian, Jorge Oteizak Ez dok Amairu kultur mugimendua artean bataiatzeke zuela, Goierrin, “aukera berdintasunaz” hitz egiten hasi zen. Horixe zuten buruan Goierri Lanbide Heziketako eskola martxan jartzerakoan. Hala nahi zuen orok formakuntzarako aukera izan zezala. Industria hazten ari zen eta eskulan kualifikatua eskatzen zuen.\nBeharrak behar, 98 ikaslek egin zuten matrikula 1963an CAFek zuen “Escuela de Aprendices”en. Baina denek zekiten eskola berrirako eman zutela izena. Madrilgo ministerioren diru-laguntza jasotzeko CAFen eskolak bere eskubideak utzi zizkion orain Goierri Eskola denari martxan jartzeko.\nElkarlanaren emaitza da Goierri Eskola, “herritik sortua”, gaurko ekitaldian Iñaki Zabalo zuzendariak esan duen moduan.\nEskolaren alde lana egin duten guztien omenez, oroigarri bat entregatu dio Iñaki Zabalok Igor Egureni. Horra oroigarriak zeraman bertsoa:\nguraso, ikasle, langile, jabe,\nirakasle… zer harrobi!\nhura, hori, hau, haiek eta zu\nzuek, hi eta berori…\nizan zenuten sen hori,\ndenon eskura jartzeagatik\nBertsolari ezaguna eta Goierri Eskolako irakaslea den Imanol Muruak idatzi ditu egia galanta adierazten duten hitz hauek.\nHarrobiari eusteko etorkizunean ere elkarlana ezinbestekoa izango dela berretsi dute behin eta berriz arduradunek.\nGaur egin den antzerako argazkia egiteko beste mende laurden bat bederen itxaron beharko dugu.\nEkitaldia antolatzea tokatu zaigun aldetik, eskerrik asko lagundu diguzuen guztioi.


Afrika: agro-inperialistek nekazaritzako lurrak hartzen dituzte. Afrikhepri Fundazioa\nErraldoiek lurra hartu edo lurra hartu\nAfrika: nekazaritzako inperialistek nekazaritza hartzen dute\nLMunduko lur emankorraren laurdenaren jabe den Afrikako kontinenteak lur transakzioen% 41 kontzentratzen du, mundu osoko 1 transakzioen artean, ActionAid International gobernuz kanpoko erakundeak egin berri duen txostenaren arabera. 515ko maiatza. 2014. urteaz geroztik, eskala handiko 2000 transakzio baino gehiago dokumentatu dira, guztira 1 milioi hektareako azalerarako, esan du GKEak, eta argitu du litekeena dela askok eskala ertain edo handiko erosketak gaur arte ez daude dokumentatuta ezta kuantifikatuta ere. Heist on Land: How the World is Opening the Way for Corporate Land Grabs izeneko hogei orrialdeko txosten honek milioika bizirautea ez ezik mehatxatzen duen fenomeno honen neurria agerian uzten du. mundu osoko jendea, baina baita ekosistemak, basoak eta mehatxatutako animalia espezieak ere.\nGobernuz Kanpoko Erakundeak interes handia zuen Afrikan, kontinente hau multinazionalen, pentsio fondoen eta nekazaritzako elikagaien talde handien erakarpen berria bihurtu delako, bertako gobernuen konplizitatearekin milioika laborantza lur hektarea.\nEstatuak ere lur emankorrak erosten hasi dira elikagai beharrak asetzeko eta bioerregaiak fabrikatzeko. Saudi Arabiak, Qatarrek, India aipatu ohi dituzte GKE horien txostenetan, eta potentzia handiak ere identifikatu dituzte, hala nola Estatu Batuak, Europar Batasuneko zenbait estatu kide (Frantzia, Alemania, Britainia Handia, -Bas), eta, azken urteetan, Txinak, Afrikan bere zatia izan nahi du bertako eskaera asetzeko. Saharaz hegoaldeko Afrikan, ezegonkortasun politiko eta segurtasun handiko eskualdean, agintariek lur emankor gutxi hartu zuten, milaka nekazari bizirauteko baliabide nagusia kenduz.\nLurzoruaren desamortizazioari esker, nekazari horiei sekula ez zitzaien jabetzako ondasunen ekintzen gabezia erraztu egin zuten.\nEstatuak gerran, herrialdea salgai?\nSahara azpiko Afrikan, lurzoru horien% 10 erregistro ofizialetan erregistratzen dira. Nekazaritza azal gose hori aldizka ravage milioika pertsonen idorretan arlo honetan desagerrarazteko azpian estimulu, tokiko gobernuen ia saldu hektarea ehunka mila prezioa sinbolikoa at fabrikatzaile bioerregai to salatu dute GKE ugari, hala nola, Grain, lurralde horiek erosteko herrialde batzuek etengabe erasotzen dutena.\nErraza da norakoak dutenek herrialde inbertitzaileen itxurak duten bera ari diren gatazka politikoak eta etnia eta erlijio gerrak astintzea dira ikusteko. Artean, Hego Sudan, Kongoko Errepublika Demokratikoan (DRC edo Congo - Kinshasa), Sudan, Sierra Leonan, Mozambike, Liberia, Tanzania, Kenya, Zimbabwe, Nigeria eta Errepublika Kongoko (Kongo-Brazzaville). 2009 300 000 hektarea lehorreratzearen kontrako protesta egin ostean Red Island (Madagascar), XNUMX krisialdi politikoa bizi izan ondoren, lur emankorren harrapariaren helburu izaten jarraitzen du.\nBeste era batera esanda, herrialde horietako petrolioaren eta meatzaritzaren kontrolaren gaineko gerraren gain, beste gerra bat gertatzen ari da komunikabideen begien aurrean eta jakin-mina, Afrikan pobreen matxinadak mundu osoko indarkeriaren aurkako indarkeria ikusten baitu. ur-puntuak eta artzaintzaren eremuak ustiatzea. Hala eta guztiz ere, dozenaka lagunek, nekazarien eta abeltzainen artean, beren gobernuek zapaltzen ari dira, haietatik haietatik zezenekin eta zezenketekin ehizatzen dituztenak. Lurraldeak bizitza ekonomikorako espazioak besterik ez direla, baina antzinako kulturak. 2010-n Maputo astindu zuen elikagaiek ez zuten geldirik utzi gobernuak 6,6 milioi hektarea Estatu Batuetara eta atzerriko enpresei saltzeko. Mozambikek 36 milioi hektarea ditu, edo lurzoruaren% 46, laborantzarako egokia, eta horietatik% 10 bakarrik erabiltzen dira.\nElikagaien segurtasuna bermatuko duen nekazaritzako elikagaien segurtasun politika ezarri beharrean, Maputo gobernuak lurrak uzteko bioerregaien industria suntsitzailea nahiago du. Bitartean, Mozambiken% 40 desnutrizioa jasaten du, NBEren GKEen arabera.\nKongoko Errepublika Demokratikoan (DRC) zegoen arauaren salbuespen bere lurrak emankorrak% 50 atzerriko herrialdeetan eta nazioarteko enpresak dira zorupean ustiatuz gisa interesa kontrolpean iritsi delako zerga edo kuota ordaindu gabe.\nOrdaindu behar dutenean, zenbatekoak lotsagarriak dira eta boterean dagoen klaneko kideei mesede egiten diete. Hori gertatzen da Kongoko Errepublikako bizilagunarekin ere, lur emankorren% 46 laga baitzaie lur laboragarrien lur sail txikienaren bila ari diren harrapariei, nekazaritzako elikagaien industriarako edo elikatzeko. herrialde eroslearen populazioa, Saudi Arabiaren eta Qatarren kasuan bezala, janari guztia inportatzen duten bi basamortuko herrialdeak. Bi herrialde hauek, Addis Abebako gobernuak nekazarien eta artzainen aurka zuzendutako errepresioaren kaltetan, hamar mila hektarea eskuratu dituzte beren fruta eta barazki etxeko eskaria asetzeko. Etiopiako armadak "inbertitzaileentzako" lurrak garbitzeko antolatutako sarraskien salaketak gutun hilda geratu dira.\nNortzuk dira erosleak?\n“Estatu Batuak dira egindako inbertsio gehienen erantzule (7,09 milioi hektarea), eta ondoren Malaysia (3,35 m ha), Arabiar Emirerri Batuak (2,82 m ha), Erresuma Batua (2,96 m ha), India (1,99 m ha), Singapur (1,88 m ha), Herbehereak (1,68 m ha), Saudi Arabia (1,57, 1,37 m ha), Brasil (1,34 m ha) eta Txina (XNUMX m ha) ", ActionAid International-ek jendaurrean jarri duen dokumentua zerrendatzen du, Land Matrix, datu base aberatsa duen erakunde independentea aipatzen duena. munduan zehar erregistratutako lur transakzioen datuen.\n2008ko krisi ekonomikoak larriki kaltetutako finantza erakundeek, inbertsio funtsek eta industria taldeek erosketen adierazpenez gain, merkatu horretara bideratu dute interesa.\n"Deutsche Bank Research-ek egindako ikerketa batek nekazaritzako lurren sektorean parte hartzen duten hiru eragile ekonomiko talde garrantzitsuen existentzia argitzen du: elikagaien erreserbak bermatzeko atzerrian lurrak eskuratu nahi dituzten gobernuak eta energian, ekoizpena handitzea edo hornikuntza-katea integratzea bilatzen duten nekazaritza-enpresak eta finantza-inbertitzaileak ”, gehitzen du testu berak. Meatze industrietako, turismo enpresetako eta basogintzako kontzesioetako eragile eragileak ez dira epe luzera kontinentean gizarte leherketa handia eragingo duen borroka horretatik aldendu. «Ikerketak erakusten du aktore horiek ez dutela modu isolatuan jokatzen. Lurrari presioa eginez, talde interesdunetako baten interesek beste taldeen ekintzak motibatuko dituzte ", gehitzen du ActionAid International txostenak.\nAfrikako herrialdeetako nekazariak euren burua antolatzen saiatzen ari dira, NGOk nazioarteko iritzi publikoa eta NBEko agintariek nolabait aldezten saiatzen lagundu dutenak. Gaur egun, tokiko diktadurak presiopean eta inbasio proiektuari, garapen iraunkorrari, berreskurapen ekonomikoari eta abarretara deitzen dioten guztiei aurre egin diezaiekeen borroka da.\nAfrika: Afrikako nekazariak agroinperialisten esku utzi zituzten\nNola gure haurtxoak naturalki sendatu?\nNola landu meditazio transzendentala?\nAshwagandha, zaldi baten indarra lortzeko landarea


Berriak | Bizkaiko Caritas - Part 2\nPosted by Caritas Bizkaia on octubre 7, 2021 · Leave a Comment\n«Gizagelegezko lanaren aldeko eliza» (Iglesia por el trabajo decente) ekimenak pandemia aurreko lan prekaritatea desagerraraziko lukeen «normaltasun berria» eskatzen du Egun horretarako prestatutako manifestuan, baratzezaintzako eta frutagintzako kokalekuetan sasoikako langile askok bizi dituzten baldintza penagarriak salatu dituzte. Kontratu mugagabeak eta lanaldi osoa bultzatuta aldi baterako kontratazioa eta kontratazio partziala gutxitzeko eskatzen du ekimenak. Manifestuak, gainera, egungo gizartearen bizitzeko beharretara egokitzeko Gutxieneko Soldata igotzea eta, migratzaileek bat-batean jasaten duten irregulartasuna ekiditeko, atzerritarrei buruzko Araudia aldatzea defendatzen du. Eliza Lan Duinaren Alde (ELDA) ekimena honako hauek sustatzen dute: Caritas, CONFER, HOAC, Justicia y Paz, JEC eta JOC. Aurtengoan, zazpigarren urtez jarraian, Lan Duinaren aldeko Munduko Eguna ospatuko dute gaur, urriak 7 —CSI Sindikatuen Nazioarteko Konfederazioak bultzatu, eta OIT Lanaren…\nPosted by Caritas Bizkaia on octubre 1, 2021 · Leave a Comment\nGaur, urriak 1, zahartzea ez dela gaixotasun bat gogorarazi nahi dugu. Zahartzea gure ezaugarri eta esperientzia propioekin egiten dugun bidea da, osasun gehiago edo gutxiagorekin eta medikuarengana bisita gehiago edo gutxiago eginez. Gure bizi-prozesua da. Caritasetik gizarte osoa animatu nahi dugu adineko pertsona bakoitzaren berezitasunari so egitera, bere gaitasun eta ahalmen guztiei erreparatzera. Jendartea aldatzearen eta kolektiboari begiratzearen alde lan egiten dugu, eta bide horretan ondorengo manifestu hau sinatu dugu, beste erakunde batzuekin batera. Manifiesto a favor de la creación de una Convención Internacional sobre los Derechos de las Personas Mayores 1 de octubre – Día Internacional de las personas mayores Las personas mayores y, particularmente, las personas con discapacidad mayores no pueden disfrutar de sus derechos en…\nCaritas Bizkaiak finalista gisa parte hartu du CEX sari-banaketan\nOstegun honetan, irailaren 30ean, Caritas Bizkaiak finalista gisa parte hartu du CEX sari-banaketan Valentzian ospatutako gala batean. Sari horretan Estatu osoko bost jardunbide egokik hartu dute parte, «Egokitzapen arina eta negozio-eredu berriak krisi global baten aurrean» epigrafearen barruan. Hain zuzen ere, Caritas Bizkaiak «Pertsona ahulenen zerbitzura dagoen teknologia, inor atzean gera ez dadin» izeneko praktika aurkeztu du, hau da, diru-laguntzak kudeatzeko sistema berri bat, diru-sarrerak galdu dituzten eta konfinamenduak isolatuta geratu diren familia kalteberei laguntzeko aukera eman duena. Praktika honek Euskal Autonomia Erkidegoko 2021eko Kudeaketa Aurreratuko Klubaren Jardunbide Egokien Saria irabazi zuen martxoan (Arteman Komunikazioarenarekin batera). Eskerrak eman nahi dizkiegu proiektu honetan parte hartu duten Caritas Bizkaiako pertsona guztiei eta parte hartu duten erakunde guztiei,…\nPosted by Caritas Bizkaia on septiembre 30, 2021 · Leave a Comment\nBat gatoz Tenerifeko Elizbarrutiko Caritasek La Palma uharteko biztanleekiko herritarren babesa eta elkartasuna bideratzeko abian jarritako kanpainarekin, bulkanologia-fenomeno latzaren ondorioek kaltetu baitute. Aipatu behar da ebakuatu behar izan dituzten eta etxebizitzak galdu dituzten kaltetuen artean El Paso eta Los Llanos de Aridane udalerrietako parrokia-komunitateetako Caritaseko agenteak daudela.\nCategory Azpimarratutako berriak, Berriak · Tags Ikasturtearen hasiera, Kanpaina, komunitate\nHaitiko 2021eko lurrikara\nPosted by Caritas Bizkaia on agosto 17, 2021 · Leave a Comment\nGehienok ikusi edo irakurriko zenuten komunikabideetan: Haitiko hego-ekialdean Richter eskalako 7,2ko graduko lurrikara bat izan zen larunbatean, abuztuak 14. Gure konfederazioak hain maite duen herrialde hori berriro izan da hondamendi natural baten biktima. Momentuz, 1.300 pertsona inguru hil dira, eta 5.900 baino gehiago zauritu, baina zifra horiek datozen asteetan gorantz egingo dutela aurreikusten dugu. Lurrikara honek hainbat krisiren erdian harrapatu du Haiti. Azken bi urteetan blokeo politikoa bizi izan dute, eta hutsune handiak daude aginteari dagokionez, bai nazio mailan, baita eskualde mailan ere. Krisi politikoak goia jo zuen Jovenel Möise presidentearen hilketarekin, 2021eko uztailean. Testuinguru horretan heldu zen Covid19aren pandemia ere, eta prebentzio, itxialdi eta konfinamenduaren inguruko neurriekin lotutako krisi ekonomikoa. Ondorio sozio-ekonomikoak handiak izan…\nBihotzez aldizkariaren Memoriari buruzko ale berezia\nPosted by Caritas Bizkaia on julio 29, 2021 · Leave a Comment\nDagoeneko argitaratu dugu Bihotzez aldizkariaren edizio digital berria, oraingo honetan, 2020ko Memoria instituzionalari eskainitakoa. Ale berri hau irakurtzera eta Bizkaiko Caritasek, bere oinarri sozial guztiak egindako ahaleginari esker, 2020an egindako lana ezagutzera gonbidatzen zaitugu; aurten ere, leial jarraitu dio bere leloari: Elkartasunak ez ditu bere ateak ixten. 2020ak hainbat erronka planteatu zizkigun, eta oraindik ere horiei aurre egiten jarraitzen dugu; egin dugun horretan gure burua aintzatesteak, bide horretan aurrera jarraitzeko indarra ematen digu. QR kode bakoitzak ematen dituen esteketan aurki dezakezu informazio osagarria; eduki digital gehigarria aurkituko duzu esteka horietan. “Oroitzea bizi izandako historia gogoratzea eta geure historia gisa onartzea da, eskerrak ematen eta bide horretan ikasten saiatuz”. Carlos Bargos. Bizkaiko Caritaseko zuzendaria …\nPosted by Caritas Bizkaia on julio 22, 2021 · Leave a Comment\nBat gatoz Caritas Kubarekiko elkartasun-dei honekin, Caritasen Konfederaziotik datorkigu eta _______________________ Os informamos de la situación que nos traslada Caritas Cuba sobre la complicada situación que se está viviendo en el país. Están en el peor momento de crisis sanitaria con colapso de los centros hospitalarios por un enorme rebrote de Covid-19 que viene dándose en las últimas semanas y que cada día alcanza nuevos récords. Los casos se están triplicando cada día que pasa (6000 casos positivos nuevos en 24 horas), especialmente en la provincia de Matanzas que presenta la situación más crítica. La tasa de incidencia de esta enfermedad en Cuba en las últimas semanas es de 381 casos por cada 100 mil habitantes,…\nPosted by Caritas Bizkaia on julio 8, 2021 · Leave a Comment\nCaritas Bizkaiak hiri-udalekuen programa antolatu du aurten ere, elizbarrutiko eta lurralde mailako beste eragile batzuekin elkarlanean. Ekainean hasi eta uztailaren amaierara arte, 100 adingabe inguruk hartu ahal izango dute parte jarduera horietan. Eguraldi ona heldu da, eta, horrekin batera, udako oporraldia. Pandemia urte hau gogorra izan da gure proiektuetako haurrentzat, eta, uda helduta, inoiz baino gehiago behar dituzte aisialdi esparruak eta denbora librea, beren kideekin gozatu ahal izateko. Horregatik, uda honetan, hainbat hiri-udaleku antolatzen jarraituko dugu: Tximeleta udaleku tradizionala, San Frantzisko auzoan. Uztailaren 5ean hasi da, eta 27ra arte iraungo du. Otxarkoagako udalekua, Txaloka proiektuko haurrekin, uztailaren 5etik 16ra. Eta Mehatzaldeko esperientzia berria, inguruko beste talde eta erakunde batzuekin lankidetzan. Hori ere uztailaren…


Irekia Eusko Jaurlaritza - Gobierno Vasco :: Eusko Jaurlaritzak bere eskumenak “gorputz eta arimaz” defendatuko dituela adierazi du Erkorekak\nEusko Jaurlaritzak bere eskumenak “gorputz…\nEusko Jaurlaritzak bere eskumenak “gorputz eta arimaz” defendatuko dituela adierazi du Erkorekak\nJosu Erkorekak Urkulluren gobernuak bere eskumenak defendatuko dituela ohartarazi du, eta “batez ere” oinarrizko zerbitzu publikoekin zerikusia dutenak: Segurtasuna eta Hezkuntza. Eskumen horiek Eusko Jaurlaritza dagoen foro guztietan gogor defendatuko dituela baieztatu du.\nAdierazpenok Onda Vasca irratian egindako elkarrizketan egin ditu Eusko Jaurlaritzaren bozeramaile Josu Erkorekak.\nErkoreka adierazi duenez, PPren gobernuak krisi ekonomikoa “zurigarri” gisa erabili du sistema “berriro zentralizatzeko” eta eskumenak “ahultzeko”.\nEspetxe-politikaren eskumenaren harira, “aldarrikapen historikoa” dela adierazi du Erkorekak, baina PSOE nahiz PP “aldiro-aldiro” kontra azaldu direla.\nBarcenas auzia delakoari buruz, bozeramaileak azaldu du “harritu” egiten duela eta “beldurgarria dela”, bai “kopuruen larritasunagatik”, bai “zantzu guztien arabera, dirua desbideratu eta PPren goi kargu eta buruzagien artean lotsagabekeria handiz banatu dutelako”.\nErkorekak azaldu duenez, auzia “oso berezia” da eta zaila izango da beste alderdi batzuetan errepikatzea; halaber, PP “beste alderdi politikoek erabiltzen ez dituzten parametroetan mugitu” dela ohartarazi du.\nrecursos_entrevista_onda_va... 40 MB\nErkorekak onartu du beharrezkoa dela Udal Lege bat edukitzea, euskal udaletxeek dagozkien eskumenak zehaztu ditzaten


Gazteen eta helduen aberastasun lexikoa hobetzeko bideo-jokoa sortu dute | Consumer\nGazteen eta helduen aberastasun lexikoa hobetzeko bideo-jokoa sortu dute\n20 zailtasun maila ditu, bakoitza 840 hitzekin\nGazteen eta helduen lexiko-aberastasuna hobetzea. Horixe da “Hiztegian aditua” bideojokoaren helburua, hizkuntzari buruzko ezagutzak ia 17.000 hitzen bidez probatzera gonbidatzen duena.\nAntonio Moreno Ortiz, Malagako Unibertsitateko Hizkuntzalaritza Konputazionalean eta Lexikografian espezialista, da bideojoko honen sortzaileetako bat. Mundu osoko hizkuntzalariek garatu dute Kanadan. Azaltzen du hitzen zailtasunaren araberako sailkapenean oinarritzen dela, eta hori testuetan eta elkarrizketetan agertzen diren analisi estatistikoen bidez egiten dela. Horrela, hitza gehiagotan agertzen bada, ezagunagoa dela ulertzen da.\nJolasak 20 zailtasun-maila ditu, bakoitza 840 hitzekin, eta ikasteko prozesua teknika zientifikoetan oinarritzen da. Teknika horien bidez, saio batean hitz kopuru maximo bat baino ez da ikasten, “izan ere, egun batean hitz gehiegi ikasi nahi izanez gero, ezin dira ulertu”, zehaztu du Moreno Ortizek.\nHitz batean huts egiten duenean, jokoak akatsa zuzentzen du, “eta, handik denbora batera, modu aztertuan errepikatzen du berriro”. Haren sortzaileak azpimarratzen duenez, “diseinatuta dago mundu guztia amaierara iristeko, adierazpen-potentzialaren ehuneko ehunera, eta konstantea besterik ez da behar”.\nIrakasgai honetako ezagutzak ia 17.000 hitzen bidez probatzera gonbidatzen du.\nLehenengo saioetan, jarduerak eta jokoak daude, eta horien bidez programak erabiltzailearen ezagutza ebaluatzen du, eta hasierako adierazpen-potentziala esleitzen dio, egunero %1 igo daitekeena. Hala, hasieran potentzialaren %30ean dagoenak 70 saio beharko ditu gutxienez amaierara iristeko.\nWii eta Nintendo DS kontsolentzat eskuragarri dagoen joko hau —irakasle honen iritziz— “mundu guztiarentzat hiztegi atseginenaren ikaskuntza egiteko modu bat da, gero eta hitz gutxiago erabiltzeko joera dugulako, eta gazteek eta helduek makinekin eta jokoekin duten gustua modu dibertigarrian ikasteko aprobetxa baitaiteke”.\nFilosofia eta Letretako Fakultateko ikasleen artean ere ikusten da hiztegiaren pobretzea, Moreno Ortizek eskolak ematen baititu, nahiz eta hizkuntza “lan-tresna” den. “Gero eta okerrago hitz egiten dute, eta telefono mugikorreko mezuek eta Interneteko ‘chat’-ek okerrago idazten dute, laburtzen dutelako”, dio irakasleak.\nbideojoko gazteen aberastasun lexikoa hau agertzen da: niveles de dificultad-eu palabras-eu


23 lagunek jarriko dute postua igandeko bertako produktuen bigarren azokan . diariovasco.com\n23 lagunek jarriko dute postua igandeko bertako produktuen bigarren azokan\nLeitzako Udalak eta LeitzEKO Kontsumo taldeak elkarlanean, bertako produktuen II. azoka antolatu dute igande honetan. Leitza eta Aresoko 23 ekoizlek hartuko dute parte azoka honetan. Bertan eta bertakoa kontsumitu, modu arduratsuan bultzatzea da azoka honen helburu nagusia antolatzaileen esanetan. «Bertakoa erosi eta jaten denean, herriko eta inguruko ekonomia sustatzen dugulako, komunitate kontzientzia sortu eta herria indartzen delako» diote leitzarrek.\n«Gure ekoizleen eta bereziki baserritarren jakinduria eta ezagutza zabaltzeko erakusleihoa izan nahi du igandeko azokak» diote. «Bertako produktuari merezi duen lekua eskaintzea, baserritarrak protagonista bihur-tzea eta horrela lehen sektorea duintzea da», antolatzaileen asmo nagusia.\n'Gutik zura' dokumentala\nGaur eta bihar, Leitzako zinean Mari Jose Barriola leitzarrak egindako 'Gutik zura' dokumentala proiektatuko da 22:00etan. Bigarren saioa bihar larunbata, 17:00etan. Egurraren lehena, oraina eta etorkizuna landu dute Mari Jose Barriolak zuzendutako dokumentalean. Bertan hainbat herritarren lekukotasunak bildu dituzte.\nCita dominical literaria con libros en euskera en el parque Dolarea\nPello Errota gogoan Asteasun\nAndeetara egindako espedizioa azaldu zuten


EKFB « EKFB – Euskal Kirol Federazioen Batasuna – Unión de Federaciones Deportivas Vascas\nGune honetan, Euskal Kirol Federazioen Batasunak bere burua aurkezten du erakunde bezala. Bere egitasmoak, estatutoak, zuzendari batzordea eta EKFBren Historia dira hemen kontsultatu ditzakezun edukiak.\nEuskal Kirol Federazioen Batasunak ongi etorria ematen dizue gure web orrialdea bisitatzen duzuen guztioi.\nOso pozik sentitzen gara kirolaren munduan orokorrean, eta euskal kirolean konkretuki, interesa duen orori komunikaziorako tresna azkar eta erabiltzeko errez hau aurkeztu ahal izatean.\nEKFB-a informazio eguneratua aurkezteko gai den espazio baten alde apustu egiten dugu, eta horren alde lanean ari gara. Honekin informazioaren esparruan erreferente bat izan nahi dugu, euskal kirolarekin zerikusia duten gaiei buruzko informazioa eskainiz, eta gure bezerorik hurbilenei gure zerbitzuak eskainiz, Euskal Kirol Federazioei esate baterako.\nInternet, gaur egungo komunikazio tresnarik garrantzitsuena izanik, etorkizuneko lan tresna izango dela uste dugu. Gure kasuan, Euskal Kirol Federazioen Batasunaren komunikatzeko erarik nagusiena.\nGainera, web honek eskeinitako Zerbitzuak aurkitu ditzakezu hemen bertan:\nFederazioen Prentsa, Juridikoa eta Itzulpen zerbitzua.\nEuskal Kirol Federazioen Batasunaren Lehendakaria


Zibergela » Archive for Urria, 2007\nUrria, 2007 -rako artxiboa\nSarean jolastu nahi?\nepiola -k Jokoak -n argitaratua\tJolasek beti izan dute paper garrantzitsua ordenagailuaren\nerabileran. Hasieran, diskete batean edo gutxitan sartzen ziren; gero,\nCDetan; eta orain, berriz, DVDetan. Hala ere, ordenagailuan ezer\ninstalatu gabe jokatzeko aukera ere badago. Interneten dauden jokoek\neskaintzen dute, hain zuzen ere, aukera hori.\nAskotan oinarrizko jokoak izaten diren arren, oso erosoa da\nhelbide bat idatzi, bertan sartu eta ezer instalatu gabe jolastu ahal\nizatea; gainera, orokorrean doan izaten dira. Erabiltzen dituzten\ngrafiko eta irudiak ezin dira kontsolek ematen dituztenekin konparatu,\nbaina behar dituzten baliabideak ere askoz gutxiago dira. Jokatzeko ez\nzaio joystick-a edo aparteko gailurik jarri behar ordenagailuari, teklatua eta saguarekin aski da.\nIruzkin 1 »\tUrr\nSafari da nabigatzailerik azkarrena\nepiola -k Internet -n argitaratua\tHarritzekoa bada ere, Applen Safari web nabigatzailea da Windows\nplataformako web nabigatzailerik azkarrena. Probaren egileek Internet\nExplorer 7, Firefox 2 eta Safari 3 nabigatzaileak aztertu zituzten.\nHorretarako, hainbat webgune ezagunetara konektatu, eta orriak ikusten\nzenbat denbora pasatzen zuten neurtu zuten, besteak beste. Emaitzetan\nSafarik webguneak %40-%60 azkarrago kargatzen zituela ikusi zuten.\nBitxia da Appleren nabigatzailea Windowseko azkarrena izatea.\nHala ere, egonkortasunari eta bateragarritasunari dagokionez, ez omen\ndabil hain fin Safari. Alde horretatik beste bi aurkariak asko hobeto\ndabiltzala diote adituek.\nEraman Pca patrikan\nepiola -k Orokorra, Tresna -n argitaratua\tInformatika ez da mugatzen norberaren ordenagailuan lan egitera. Gero eta ohikoagoa da dokumentuak toki batetik bestera mugitzea, eta hemen hasitako lana beste nonbait amaitzea. Web 2.0 famatuaren iraultzak asko lagundu du egoera horretan; bereziki Google Docs-i eta haren antzeko Internet bidezko aplikazioei esker, errazagoa da zerbitzari batean gordetako dokumentuetan lan egin ahal izatea edozein tokitatik. Baina Interneten esku egon nahi ez duenarentzat badago beste aukera bat ere: ordenagailua patrikan eramatea. Berri osoa irakurri »\nArmix: bideo-joko hezitzailea\nepiola -k Jokoak -n argitaratua\tElhuyar Fundazioak 5-8 urteko haurrentzako bideo-joko didaktiko bat argitaratu berri du. Plataforma-joko dibertigarri bat da, eta matematikaren, hizkuntzaren eta inguruaren ezaguerari buruzko gaiak tartekatzen ditu. Berri osoa irakurri »\nAppleberri: euskal maczaleen gunea\nepiola -k Orokorra -n argitaratua\tDuela urtebete, Appleberri.com web gunea sortu zuen Antton Pe\nElebila, euskarazko bilatzaile berria\nepiola -k Internet -n argitaratua\tInterneten nabigatzean, zerbaiten inguruko informazioa bilatu nahi\ndenean, betiko bilatzaile erraldoietara jotzen da normalean, hau da,\nGoogle, Yahoo eta MSN Live bilatzaileetara. Informazioa ingelesez edo\ngazteleraz lortu nahi bada bilatzaile horiek emaitza onak ematen\ndituzte, baina zer gertatzen da lortu nahi diren webguneak euskarazkoak\nbadira? Energia hitza bilatuz gero, zenbatgarren azaltzen da\nlehenengo euskarazko webgunea?\nEuskarak interneten bere txokoa duen arren, bilatzaile\nezagunenetan ikusgarritasun oso txikia du, behar hori asetzeko\nasmoarekin sortu du Elekak Elebila euskarazko bilatzailea. Helburua,\nInterneteko bilatzaile handiez baliatuz, euskaraz dauden web orriak\neskaintzea emaitza gisa.\nEuskalbar 3 kalean da\nepiola -k Tresna -n argitaratua\tEuskaldunon artean sona handia lortu duen Firefox nabigatzailearen\nluzapenak argitaratu berri du bere hirugarren bertsioa. Euskalbar\ntresna-barraren bertsio berria Addons. Mozilla.Org (AMO)\nnabigatzailearen webgune ofizialean argitaratu zuten lehenik; izan ere,\nEuskalbarren garatzaileek tresna AMOn ofiziala izatea nahi zuten, eta,\nhorretarako, lehenik han erregistratutako erabiltzaileen balorazioak\njasotzea eskatzen du. Hori dela eta, erregistratzeko, barra jaisteko,\nprobatzeko eta beren iritzia AMOn uzteko eskatu zieten erabiltzaileei.\nAste honen hasieran iritsi zaie berri ona, Firefox-en luzapen ofizial\nbezala onartu dute Euskalbar, benetan eskertzekoa da garatzaileek\ntresna erabilgarri hau etengabe hobetzeko egiten ari diren lana. Berri osoa irakurri »\nOpenOfficerako Google luzapena\nepiola -k Ofimatika -n argitaratua\tNahiz eta Googlek aspaldi jarri zuen sarean bere bulegotikako\naplikazioa, Google Docs, ez du galtzen beste bulegotika aplikaziotatik\nbere guneetara trafikoa bideratzeko aukera. Kasu honetan, OpenOffice\nkode irekiko bulegotika aplikaziorik ezagunena izan da horren adibide.\nOpenOfficek luzapenak egiteko ematen duen aukeraz baliatuz\nWriter’s Tool izeneko luzapen bat garatu du. Tresnaren funtzionalitate\nnagusietakoa da itzulpen-zerbitzuarena, idatzitako edozein esaldi edota\nhitz itzul baitaiteke Google Translate itzulpen gunearekin egin duen\nlotura dela eta. Horrez gainera, dokumentuen segurtasun kopiak e-posta\nbidez egin daitezke, sareko hiztegi garrantzitsuenetan kontsultak egin\neta mapak begiratu ere bai. Tresnak funtziona dezan, OpenOffice 2.2\nbertsioa beharrezkoa da.\nepiola -k Ofimatika, Trikimailua -n argitaratua\tErabiltzaile gehienentzat ohikoa izan da orain artean Office formatuko (.doc, .xls, .ppt etab.) dokumentuak erabiltzea. Microsoft Office 2007 kaleratzearekin batera, ordea, Microsoft-ek aldatu egin du bere aplikazioek erabiltzen duten formatua, eta OpenXML izeneko formatua erabiltzen hasi da. Horren ondorioz, Office berria beste luzapen batzuk erabiltzen hasi da dokumentuak gordetzeko (.docx, .xlsx, .pptx, etab.), eta horrek bateragarritasun-arazoak sortu ditu Office bertsio zaharragoak dituzten erabiltzaileekin. Berri osoa irakurri »


Istorioak himalaya Files bidaia aldizkaria - Historia duzu aldizkari bidaia\nMaiatza 30 2011\t Zhangmu: , abenturazale da dekonstrukzioa\nZhangmu, Nepal mugan, Motley etxe-sorta bat amildegi batetik landaredi lodi non monsoons ravage zintzilik. Landslides dira urte sasoi honetan, eta komuna, ezinbestean, bakoitzean, beraz, sarritan pertsona zati bat jeitsiera ezerk, erreka aldera, mendia irentsiz.. Ricardo Coarasa By.\nMaiatza 09 2011\t Everest-oinean\nAzkenik gara Rongbuk en, munduko monasterio gorenean, Everest indio beldurgarriak iparraldeko aurpegia oinean. Zerua garbi dago. Montzoien du lagundu out. Ikuspegian bikaina da, liluragarria. Ez al nekatuta Qomolangma begiratzeko duzu, mendi jainkosa ama. It, argi eta garbi, nire bizitzako egun zoriontsuena bat. Orain, oinarrizko kanpamentu oinez pentsatzen.


Martxoaren 5eko Osoko Bilkuran aurkeztuko den adierazpenak gogorarazten du zinegotziak "eskatutako dokumentazio guztia edo kontratistaren esku dagoen zatia entregatzeko" betebeharra duela\nIruñeko Udaleko oposizioko taldeek (EH Bildu, PSN-PSOE eta Geroa Bai) adierazpen bat aurkeztuko dute martxoaren 5eko hurrengo Osoko Bilkuran, Enrique Maya alkateari eta Fernando Sesma zinegotziari "Udalak Mercatec enpresarekin udal haur eskolen azterketa soziolinguistikoari buruz kontratatutako inkestari buruzko informazio guztia eskatzeko, galdetegia barne".\nHorrekin batera, ikusita erreklamazio hori ez dela aintzat hartu aurreko batzuetan, eta, beraz, Sesmak "Udalbatzako kideen informaziorako eskubidea eragozten" jarraitzen duela, oposizioko taldeek bigarren puntu bat sartu dute "zinegotziaren erreprobazioa" adosteko.\nHalaber, adierazpenak gogorarazten duenez, "nahiz eta Hezkuntza Saileko arduradunek hasieran uko egin zioten eskatutako informazioa emateari, azkenean bai bidali da zati bat, beren esku dagoena". Horretarako, beharrezkoa izan zen "Osoko Bilkurako idazkariaren txosten bat, horri buruzko informazioa jasotzeko eskubidea baliozkotzen zuena, izapidetze-egoera edozein izanda ere".\nHala ere, "Inkestaren alderdi erabakigarriei buruzko dokumentazioa, hala nola galdetegia, azterketa-plana edo fitxa teknikoa", ez zaie eman taldeei, informaziorako eskubidea "nabarmen" murriztuz; izan ere, taldeek "une oro eskura izan dezakete oposizioko taldeek eskatutako informazio guztia, dagokion espedientean formalki jasota dagoen ala ez alde batera utzita", testuak jarraitzen du.\nHorren guztiaren ondorioz, joan den otsailaren 18ko Herritarren Gaietarako Batzordean, udal gehiengoak Maya alkateari eskatu zion "Sesma zinegotzia kargutik kentzeko, eskatutako informazioa guri emateari uko egin izana zuzentzen ez bazuen". Horri gehitu behar zaio, joan den otsailaren 13an, EH Bilduren udal-taldeak txosten bat eskatu ziola Osoko Bilkurako idazkariari, eta txosten horrek hau ondorioztatzen duela: "Sesma zinegotziak eskatutako dokumentazio guztia edo kontratistaren esku dagoen dokumentazio zatia entregatu behar du".\nGobernu taldeak jarduera horiek guztiak batu izanak justifikatzen du, adierazpenean deskribatzen den bezala, Fernando Sesma "informazio eskubidea galarazteagatik erreprobatuta izatea".


LA RIBERA » POSTUAK\nArrainak · Itsaskiak\nHaragia · Txarkuteria · Hegazti-okela · Ehiza-okela · Arrautzak\nFrutak · Barazkiak\nPerretxikoak · Onddoak\nOzpinetakoak · Kontserbak\n1956an sortutako familia-enpresa da Rodo Harategiak. Behi-, txahal- eta txerri-okela freskoan espezialistak dira, handizkako zein txikizkako salmentan; ostalaritzako establezimenduak hornitzen dituzte eta etxez etxeko zerbitzua eskaintzen dute. Latindar ebaketa.\nJavi eta Sebas\nKalitate goreneko txahal- eta idi-okela.\nHaragia / Txarkuteria\nBetiko kalitateari eutsiz, 3 belaunaldi daramatzate txuletoiak eta artisau erako produktuak eskaintzen.\nBizirik hautatzen dute behi-azienda; modu naturalean hezitako txahal eta idiak.\n30 urte bezeroen zerbitzura, arrainik onenari dagokion kalitaterik onena eskaintzen.\nFrutak / Barazkiak\nAlicia González eta Amaya Madrazo\nAskotariko fruta eta barazki fresko ezin hobeak.\nEz baduzu produkturen bat bilatzen, guk aurkituko dizugu.\nErriberako merkatuan ogia aipatzea, Asier aipatzea da ezinbestean: egur-labean egindako ogia, artisau eran, ore amarekin eta ogi ekologikoa. Gari, zekale, olo, arroz, arto, artobeltz eta bestez egindako ogia, egunero 40 ogi-erreferentziatara baino gehiagotara heldu arte.\nKalitate ezin hobea preziorik onean; txipiroian eta txipiroi handian espezialistak dira (garbitzeko ere eska daiteke aldez aurretik).\nZazpi Kaleetako merkataritzaren eta bizitza sozialaren dinamizatzailerik onena da.\nErriberako merkatua ostiral edo larunbatetan bisitatzen baduzu, egiaztatu ahalko duzu zergatik den bilbotarrek gehien baloratzen duten hiri-ekipamendua. Hiriaren bizitzak bor-bor egiten du berton. ; )\nGainera, gure merkatura zatozenean eta erositakoaz gozatzen duzunean, salgairik onenak preziorik onenean eskuratzeaz gain, merkatua inguratzen duen hiri-sarea ere suspertzen lagunduko duzu eta inguruko merkataritza-jarduera guztia indartzen.\nGaliziar idiki- eta txahal-okelan espezialistak.\nHegazti-okela / Ehiza-okela\nKalitate ezin hobeko hegazti- eta ehiza-okela eskaintza zabala.\n3. belaunaldia gara Erriberako merkatuan. 50 urteko baino gehiagoko eskarmentua dugu iberikoen salmentan.\nKalitate ezin hobeko produktu sorta zabala. Bezeroarentzako arreta pertsonalizatua. Ostalaritzako-establezimenduetan espezialistak.\nTxarkuteria / Urdaiazpiko\n2. belaunaldia 1950etik, harro gaude zerbitzu bera eman ahal izango diegulako, lehen egunean bezala.\nEtxeko solomo adobatu hezurgabearen espezialitatea eta urdaiazpikoak, beso iberikoak eta sotokoak xerratzea.\nHezurrak kendu eta urdaiazpikoak eta paletak ere ontziratzen ditugu. Ez izan zalantzarik informatzeko!\nAskotariko fruta fresko eta sasoikoa, preziorik onenean.\nArrainak / Itxaskiak\nKalitate ezin hobeko arrain eta marisko sorta zabala.\nInés eta Nieves\nErriberako merkatua festa paregabea da ikusmenerako, usaimenerako nahiz dastamenerako. Paseoan joateko, berbaldietarako, kafea hartzeko, salgairik onenez saskia betetzeko... Ez iezaiozu uko egin eguneroko plazer horri!\nArrainak / Itsaskiak\nCHACINERÍA CHARCUTERÍA ECHEVARRIA\nHestebeteak / Txarkuteria\nHegaztiak / Ehiza\nArrain fresko eta itsaskietako espezialitatea.\nHuelvako ganbak eta Galiziako lanpernak.\nZerbitzu ona eta kalitatea.\nSasoiko produktu galiziarretan dira espezialistak: bieirak, zamburiñak, galiziar txangurrua… Urte osoan, galiziar txirla eta lanperna sorta zabala. Muskuiluak garbitzeko makina ere badugu.\nOzpinetakoak eta espezieak\n1984.urtetik aurrera, ozpinetako, espezie eta kontserba bikainak eskaintzeko lanean dihardugu.\nHaragia / Hirugiharra\nKalitate handiko eta bertoko behi- eta txerri-okela.\nBarrengorriak / Perretxikoak / Onddoak\nErreferentziazko postua da Bilbon, eta barrengorriak, perretxikoak eta onddoak esklusiboki saltzen dituzte era askotan: kultibatuak, sasoiko espezie basati freskoak, deshidratatuak, kontserban, izoztuak eta hautsetan.\n3.belaunaldia gara Erriberako merkatuan, eta, gure arbasoen antzera, kalitatearen eta bertoko produktuaren aldeko apustu sendoa egiten dugu. Nafar zein gipuzkoar artisau-txistorra; porru- eta arroz-odolosteak egiten ditugu egunero. Pate eta iberikoen sorta zabala.\nArrautzak / Hegazti-okela\n“Bilboko arrautza-denda” ezaguna da duela 40 urte baino gehiagotik. Etxeko arrautzak, ekologikoak eta antzara-arrautzak dira haien espezialitateak. Untxi-okelaz eta oilategiko hegazti-okelaz egindako janariak.\nOstalaritzako establezimendu eta dendetara egunero eramaten ditugu produktuak.\nKalitate-prezio erlaziorik onena duten fruta, barazki eta bertoko produktuak, fruta-saltzaileen bigarren belaunaldiaren eskutik. Barraskiloak daude urte osoan.\nGaztak / Esnekiak\nNazioko eta nazioarteko gaztak saltzen ditugu, baita askotariko esnekiak ere. Jatorri-deiturako produktuak dira, kalitateari lehentasuna ematen baitiogu.\nKetuak / Kontserbak / Ozpinetakoak\n1957. urtetik, artisau eran egindako kontserba ezin hobeak eskaintzen ditugu.\nEskabetxean frijitutako hegaluzea eta Kantauriko antxoak dira gure adierazgarri. Ketuen hautaketarik onena ere badugu: txitxarroa, sardinzarra, antxoa, bakailaoa, eta Alaskako izokin basatia.\nHorrez gain, oliba eta ozpinetako sorta zabalena eskaintzen dugu. Onena, onenentzat.\nFÉLIX ETA KOLDO\nArkumea eta esne-antxumea espezialitatea.\nTxarkuteria / Hirugiharra\nSolomo ontzutua, produktu iberikoak eta egunero egiten ditugun Bilboko odolosteak dira gure espezialitatea. 40 urteko eskarmentua.\nEspezialitatea: arrain freskoa eta sasoiko arraina, itsaskiak eta izoztuak. Itsaski mintegi propioa daukagu. Arreta ona, kalitatea eta zerbitzua.


Hiesa bizirik, aste honetako 'Teknopolis' saioan | El Diario Vasco\nTelevisiónHiesa bizirik, aste honetako 'Teknopolis' saioan\nHiesa bizirik, aste honetako 'Teknopolis' saioan\nSendabidea ikertzen ari den Jon Badiola medikuarekin egongo dira eta Euskal Herriko hiesdunen egoera aztertuko dute\nSábado, 1 diciembre 2018, 10:54\nHiesaren kontrako nazioarteko eguna da abenduaren 1a eta, horren harira, Granadan hasiko dute aste honetako 'Teknopolis' saioa. Han Jon Badiola mediku lekeitiarra hiesaren sendabidea ikertzen ari da. Hiesaren aurkako tratamenduak ikertzen dituen Europako talde baten partaidea da. Ikerketaren gakoa hezur-muin transplanteak eta haien mekanismoak ulertzean dago. Sendabidea gertu ala urruti dagoen galdetuko diogu, besteak beste.\nEta Euskal Herrira etorrita, hiesdunen egoera gaur egun nolako den ezagutuko dute: nola aldatu da gizartearen pertzepzioa gaixotasun honen aurrean? Duela 30 urte, lehenengo kasuak agertu zirenean hiesak heriotza esan nahi zuen. Baina tratamendu antiretrobiralek gaixotasuna kroniko egin dute, lehenengo munduan behinik behin. Eta horrek aldatu egin du hiesaz kutsatzeko arriskuaren aurrean jendeak duen jarrera. Hiesdunen eta tratatzen dituzten medikuen iritzia jasoko dugu. Izan ere, hiesaz asko dago esateko oraindik.\n'Teknopolis' larunbatean 13:30ean ETB1en eta igandean ordu berean ETB2n izango dugu ikusgai.\nJoxean Agirre idazlea, 'Arte[faktua]' saioan Telecinco revalida su liderazgo de audiencias en noviembre


Urtero, gure eskolan El Salvador Elkartasuna izeneko ONGrekin Kulturartekotasun proiektuaren kapitulu berri bat aurrera eramaten dugu.\nProiektu hau 2006. urtean sortu zen, aipatutako ONGk eskolari egin zion proposamen batetik abiatuta. Hain zuzen ere, Cinquera (El Salvador)ko eskolekin lankidetza egitea zen proposamena.\nIdeia polita iruditu zitzaigun eskolan, horrekin bi helburu lan egiteko aukera ikusten baikenuen: alde batetik, Iruñan bizi dugun errealitatearekin konparatuz oso desberdina den zonalde batena ezagutzea eta beste aldetik, gure eskolan bertan dauden jatorri desberdinetako ikasleak, familiak, ohiturak,… ezagutzea ere. Horretarako, ikasturtean zehar hainbat jarduera eta tailerrak aurrera eramaten dira zentroan dauden hiru hizkuntz ereduetako ikasle guztiekin. Jarduera horiei amaiera ematen zaie maiatzean ospatzen ohi den Kulturartekotasun Astearekin.\nEgiten diren jarduerak ziklo guztietan amankomuneko gai baten inguruan izaten dira. Azkeneko ikasturteetan basoaren gaiaren inguruan izanik. Tailer hauetan sortzen diren materialek Cinquerara bidaia egiten dute, bertako eskoletako ikasleekin konpartituz. Horrez gain,“cinquerasanfranwiki” izeneko wikiaren bidez ere, gure eta beraien esperientziak konpartitzeko aukera dugu.\nProiektu honek, 2009. urtean Haur Hezkuntzako modalidatean “Desarrollo Vicente Ferrer” delako sari nazionalean, 1. saria lortu zuen. Baita ere, Nafar Gobernuak proiektu honengatik “Elkartasun Eskola” bezala izendatu du gure eskola.


Bilboko Portuak, Munich-en, bere logistika zerbitzuen gama luzea eskainiko die europar zamaketariei - Bilbaoport\nBilboko Portuak, Munich-en, bere logistika zerbitzuen gama luzea eskainiko die europar zamaketariei\nBilboko Portuko ordezkariak Munich-a joango dira, ekainaren 4tik 7ra bitartean egingo den Transport Logistic azokan egoteko (B4 hall, Estatuko Portuen 306 stand-a). Garraio eta logistika bi urteko azoka hau, Europako garrantzitsuena da. Bere aurreko edizioan, 125 naziotako 60.000 enpresari baino gehiago egon ziren.\nBilboko Portuak, bere logistika zerbitzuen gama luzea, digitalizazio eta berrikuntzari buruzko berritasunak, eta enpresa proiektu berriak hartzeko erabilgarri daukan azalera ezagutzera emango du. Bilbok bere burua, esperientzia eta zama mota guztietarako terminalak dauzkan erabilera anitzeko portu legez aurkeztuko du. Beste azpiegitura batzuen artean, Iberiar Penintsulako sakonera handiena duen edukiontzien terminala, eta salgai galkor eta izozketakoentzako terminalak dauzka. Trenbide konexioa duen portu intermodala da eta bere portuko tren trafikoa uztez-urte haziz doa (+%18 2018an). Aldi berean, munduko 900\nPortuaren bista panoramikoa\nportu baino gehiagorekin konektatuta dagoen hub logistiko eta industriala da eta hamabi zerbitzu eskaintzen dituen merkataritza-elektronikoko plataforma du.\n35,5 milioi tona mugitzen ditu; Europa Atlantiarra bere merkatu garrantzitsuena da eta bere jarraian, Ipar Atlantiar Amerika eta Afrika Atlantiarra doaz. 2020ko hasieran Kanpoko Badian 334.000 metro karratu berri izango ditu eta gere bezeroei, Arasurren (Araba) eta trenbide terminala jadanik martxan daukan Pancorbon (Burgos) garatzen ari den portu sikuak erabiltzeko aukera ematen die.\nAurrekoaBilboko Portura, 6.400 bidaiari inguru dakartzaten lau gurutzaontzi helduko dira\nHurrengoaBilbao, Produktuaren Ingurumen Adierazpena lortu duen munduko lehen portua da\nAktualizazioa: 01/25, 22:12-etan


Poliuretanoa diisozianato baten eta alkohol dihidroxiliko baten arteko kondentsazio-erreakzioz lortzen den polimero termoplastikoa da. Tolueno diisozianatoa etilen glikolarekin erreakzionaraziz lor daiteke, adibidez; poliuretanoaren bereizgarria da molekularen egituran -NHCOO- taldea izatea. Polimeroa eratzeko gertatzen den erreakzio orokorra honela adieraz daiteke: R1NCO + R2OH → R1NHCOOR2. Era askotara lortzen da: zuntz-, apar- edo elastomero-eran, etab. Denak sukoiak dira. Poliuretanozko zuntzek elastikotasun handia eta erresistentzia elektriko ona dute eta iragazgaitzak dira. Poliuretanozko aparrak malguak edo zurrunak izan daitezke, dentsitate txikia dute eta haien propietate nagusia da isolatzaile onak izatea; besaulkiak, koltxoiak, hodien isolatzaileak, tapizak eta abar egiteko erab


Topiak - Tipi\nBezeroa: Hainbat eragilek finantzatutako ikerketa proiektu propioa\nUrtea: 2019tik hiru edizio egin dira\nEusko Jaurlaritzako Kultura Saila, EHUko Arte Ederren Fakultateak, Hainbat komunitate eta herritarrek, Eragile adituek eta artistek: Itziar Zorita, Elisabet Roselló, Arrate Hidalgo, Clara Moreno, Maider Aldasoro.\nEtorkizunak arakatzea, espekulatzea, imajinatzea, prototipatzea.\nAldaketa eragiteko tresna baliagarria izan al daiteke? Ikuspegi baliozkoa al da elkarrekin sortzeko eta modu kolektiboan lan egiteko? Ikuspegi edo kontakizun kolektibo aberatsagoak eraikitzeko ere balio al du?\nUne honetan, inoiz baino gehiago, etorkizunen kontakizun berriak behar ditugu. Elkarrekin pentsatu behar ditugu irudi dikotomikoetatik (distopia vs utopia) eta denboraren ikusmolde linealetik urrun egon daitezkeen beste aukera batzuk; azken horrek, izan ere, etorkizuna klabe singularrean planteatzen baitu, eta alde batera uzten baititu bestelako fenomeno batzuk, esaterako, beltxarga beltzak eta gure garaikidetasuna osatzen duten beste gertaera iragarrezin batzuk.\nJardunbide artistikoek egungo problematiken inguruko erantzun eta imajinario berriak ikertzen laguntzen digute; begirada konplexua ematen digute, eta geure burua pentsatzeko eta kontatzeko modu alternatibo bat proposatzen dute. Hori dela eta, prozesu bat aktibatu nahi dugu, artearen moduak gizarte-erronken aliatu gisa kokatzeko, partaidetzan eta talde lanean oinarrituz. Horren guztiaren helburua da hainbat irudiren eta etorkizuneko eszenarioen inguruan eztabaidatzea eta horiek imajinatzea, horren bidez beste orainaldi modu batzuk esploratzeko eta desiragarriagoak diren etorkizunetarantz joateko estrategia berriak aktibatzeko.\nTOPIAK bitartekaritza prozesuetan ikuspegi espekulatiboekin ikertzeko eta esperimentatzeko motibaziotik eta nahitik sortu zen proiektua da, arteen eta diseinuaren arteko elkargunetik sortzen diren ikuspegi eta taktikak ere baliatu nahi dituena.\nTOPIAKen espekulatiboa den horrek disrupziorako eta elkarlanerako duen gaitasunean sakondu nahi dugu, eraldaketa soziala bilatzen duten proiektuen zerbitzura jarriz. Horretarako, ikerketa bat eta hainbat esperimentu egiten ditugu. Nola? Proiektu parte-hartzaileetan bitartekaritza egiteko tresnak, metodoak eta moduak probatuz, diseinatuz eta testatuz, Etorkizuneko Ikasketen eta Diseinu Espekulatibo eta Kritikoaren oinarriez baliatuz.\nLehen edizioa 2019tik 2020aren hasierara bitartean sortu eta garatu zen, honako helburu nagusi honekin: beste testuinguru eta proiektu batzuetarako baliagarriak izan zitezkeen kultura- eta arte-bitartekotzaren jardunbideak aberastea ahalbidetuko zuten ondorioak ateratzea. Xede horrekin, bitartekaritzarako eta elkarrekin sortzeko hainbat modurekin esperimentatu genuen, Etorkizuneko Ikasketen eta Diseinu Espekulatibo eta Kritikoaren ikuspegiak baliatuz. Lehen edizioa hainbat komunitatetan eta partaidetza prozesutan egin zen, eta horien arten honako hauek nabarmentzen ditugu:\nTAROTEAN OSASUN ARLOKO PROFESIONALEKIN\nOsakidetzak (Euskal Osasun Zerbitzuak) eta Eusko Jaurlaritzako Osasun Sailak 2019an argitaratu zuten “Genero indarkeriaren aurrean nola jardun jakiteko osasun arloko profesionalentzako gida”. Genero indarkeriaren aurreko detekzio goiztiarra, prebentzioa eta esku hartzea aspaldidanik daude Sailaren eta osasun zerbitzuaren agendan, baina jarduteko moduak (pilotuak, ekintzak, programak …) birpentsatu beharra dago, ez baitira nahikoa. Intuizioak esaten die egiten dena “betikoa” dela, eta horrek kasu batzuetan jada ez du funtzionatzen.\nErronka zen gida ezartzeko estrategia, programa eta ekintza berritzaileak eta desberdinak imajinatzea, zerbitzuko profesionalekin eta Sailarekin batera.\nNola joan gaitezke harago genero indarkeriari heltzeko orduan? Nola abiaraz ditzakegu aldaketa bultzatuko duten dinamikak?\n2050eko ANGIOZARRI BURUZKO IKUSPEGI DESBERDINAK SORTZEN\nConexiones Improbables eta Gipuzkoako Foru Aldundiak bultzatutako Landa Sortzailea programaren barruan garatutako proiektu bat da. Landa eremuei dagozkien gaiekin du zerikusia, zehazki, despopulatzearekin, landa izaera berriekin, iraunkortasunarekin, eta abarrekin lotutako erronkekin. Testuinguru zehatza Angiozar da, Bergarako (Gipuzkoa) auzo bat, herrigunetik urrun dagoen eta 300 biztanle inguru dituen landa eremua dena.\nProzesuaren arrazoi nagusia Gariketxe jauregirako proiektu baten prototipoa egitea zen. 1500. urteko eraikina abandonu egoeran dago eta auzoaren erdian dago. Hainbat aukera daude.\nProzesu horren erronka, beraz, haien eskaerei ikusgaitasun handiagoa ematea zen eta erakundeekin benetan negoziatzen hasi ahal izatea, baina logika berri batetik eta estrategia berriekin: Auzoko Batzordeko kide askok adierazi zuten bazirudiela marmotaren egunean bizi zirela.\nHorretarako, etorkizuneko ikuspegian oinarritutako prozesu oso bat proposatu zen.\nNolakoa izan liteke Angiozarren etorkizuna 2050ean? Zer gerta liteke? Zer erabilera izango lituzke jauregiak testuinguru horretan?\nDERIBAK IMAJINATZEN HAURREN KONTSEILUAREKIN\nHaurren Kontseilua Arrasateko Udalaren parte den Kontseilu bat da, eta udalerria hobetzeko proposamenak egiten ditu, haurren ikuspegitik. Udal proiektu eta politiketarako organo aholku-emaile gisa ere funtzionatzen du. 4 urte daramatza funtzionatzen. 9 eta 11 urte bitarteko 22 neska-mutilek hartzen dute parte.\nIkasturte bakoitzaren hasieran, parte hartzaileek lehentasunezko arazo bat eta landu beharreko erronka bat aukeratzen dituzte, gai batekin lotutakoak. Hasierako urteetan, joera hirigintzarekin, espazio publikoaren hobekuntzarekin eta arkitekturarekin lotura zuzena zuten gaiak aukeratzea izan zen. Joera hori bat dator herritarren partaidetzarekin lotutako bestelako dinamika batzuekin, non gai horiek presentzia handiagoa izan ohi duten. Erronka zen fokua irekitzea eta gai horiek gainditzea, arreta haurrei eta, oro har, herritarrei eragiten dieten beste gai batzuetan jartzeko. Hainbat gai eta kezkari buruz hitz egitea proposatu genuen, egungo “makro” eta “mega” joerak aitzakia gisa erabiliz. Hainbat joera jarri ziren mahai gainean, horien eraginari eta bilakaerari buruz pentsatzeko.\nZer nolako bilakaera izango du klimaren gaineko kontzientziaziorako joerak? Eta biztanleriaren zahartzearen gainekoak? Zer norabide har dezake makroenpresa batzuen botere kontzentrazioak? Eta feminismoek?\nAurreko ediziotik atera ahal izan genituen ondorioekin PAUTOLOGO bat —etorkizunekin modu parte-hartzailean lan egiteko jarraibideen bilduma bat— egin genuen, etorkizunen ikuspegia izango duten partaidetzazko bitartekaritza prozesuetan abiapuntu gisa balioko duen gailu gisa.\nTOPIAK | Etorkizun parte-hartzaileekin esperimentatzen\nTOPIAK 1. edizioa| Etorkizun parte-hartzaileak\nBigarren edizioa 2021aren hasieran egin zen eta, edizio hartan, ekoizpen eta bitartekaritza formatu berrien esperimentazioan sakontzea jarri genuen helburu gisa, eta baita Etorkizuneko Ikasketen, Jardunbide Artistikoen eta Diseinu Espekulatiboaren arteko elkargunean sakontzea ere. Horrela, bada, partaidetzazko bitartekaritza prozesu oso bat eraman genuen aurrera, EHUko Arte Ederren fakultateko ikasle eta irakasleei zuzendutako programa baten bidez Espekulazio Talde bat sortu zen, EHUko Arte Ederren fakultateko ikasle eta irakasleek osatua. Hainbat artistarekin eta bitartekaritza talde batekin batera, etorkizuneko irudiak sortu ziren; ondoren, irudi horiek fakultateko erakusketa aretoan hezurmamitu ziren, espazio fisiko murgiltzaile bat eraikiz. Espazio hori aitzakiatzat hartuta, hainbat eztabaida aktibatu ziren, 2. edizioaren itxieran egin zen partaidetzazko saio ireki batean. Bitartekaritza prozesu hori ikerketa eta pilotaje paralelo batekin bat etorri zen. Hortik ere ondorio batzuk atera ziren, 1. Edizioan hasitako PAUTOLOGOA aberasteko balio izan zigutenak.\nTOPIAK 2. edizioa| Etorkizun parte-hartzaileak\nArte Ederren Fakultateak erakusketa aretoa inauguratu du, etorkizuneko nomaden kanpamentu bat irudikatzen duen instalazio batekin\nEtorkizuneko nomaden kanpamentu bat irudikatu dute EHUko Arte Ederren Fakultatean\nAzken 3 urteetan hainbat tailer, saio eta partaidetza prozesu egin ditugu, hainbat motatako publikoekin eta hainbat komunitatetan, eta bitartekaritzarako jarraibide edo gako batzuk lurreratzeko adina esperimentatu ahal izan dugu.\nTOPIAK fase berri batean sartzen da. Fase berri horretan, erronka nagusia da beste etorkizun posible batzuk modu parte-hartzailean imajinatzetik harago joatea, testuinguruak sortuz, jardunbide artistikoen, espekulatiboa den horren eta beste diziplina batzuen arteko elkargunea baliatuta etorkizun hurbilerako hobekuntzak, estrategia desiragarriak edo alternatiboak irudikatu ahal izateko, eta horiek elkarrekin sortu ahal izateko. Aurtengo edizioaren erronka, beraz, honako hau da: programa publiko gehiagori zabaltzea, sektore eta diziplina gehiagorekin hibridatzea, eta bitartekaritza programa berritzaile bat eskaintzea, zeinak etorkizun desiragarriago baterako estrategiak eta ekintza posibleak irudikatzeko balioko baitu.\nTOPIAK etengabe aldatzen ari den proiektua da, bere planteamenduetan sakonduz doana eta edizio bakoitzean ondorio metodologiko gehiago ateratzen dituena.\nLehen bi edizioen ondorioz, PAUTOLOGO bat sortu zen: etorkizunak jendearekin modu parte-hartzailean irudikatzen ditugunean kontuan hartu beharreko jarraibide edo gaien bilduma bat.\nPautologoaren edukia ikusteko:\nAurkezpena INMATERIAL topaketan – Medialab Tabakalera\nEtorkizuneko Pentsamenduari eta Diseinu Espekulatiboari buruzko solasaldia – The Future Game\nIkerketaren berri izateko kontsultatu proiektuaren profila HEMEN.\nErrenteriako etxebizitza-poligonoak aztergai


Errepertorio berezitasuna — dantzan.eus\nHemen zaude: Hasiera › Albisteak › Errepertorio berezitasuna\nAri da betetzen poliki-poliki euskal dantza taldeen direktorioa. Proposatutako eremuen artean badago bat "Errepertorio berezitasuna" izenekoa. Talde batzuk hauxe jarri duzue eremu horretan "Euskal Herriko dantzak". Eta barkatuko didazue, baina hori ezer ez jartzea bezalakoa da. Akaso ez dugu ondo azaldu kontzeptua eta saiatuko naiz berriro.\nDirektorioaren aurkezpenean honela esplikatu genuen zer bilatzen genuen eremu horrekin: "Errepertorio berezitasuna: Taldeak egiten dituen dantzen artean berezia dena, bere herriko dantza delako, talde gutxik egiten dutelako, errepertorio horretan oso onak direlako,..."\nDirektorioa euskal dantza taldeena da, beraz, aldez aurretik argi dago bertan izena ematen dutenak Euskal Herriko dantzak egiten dituztela. Errepertorio berezitasuna galdetu eta "Euskal Herriko dantzak" jartzen duena aditzera eman nahi du Euskal Herri "osoko" dantzak egiten dituela, eta hori ondo dago, baina errealitatea da euskal dantza taldeen %90ak egiten dituela (edo egiten saiatzen dela) Euskal Herri osoko dantzak. Eremu horrekin aukera eman nahi diogu talde bakoitzari bere espezialidadea, berezitasuna, zein den esateko. Talde batzuk gauza asko egiten dituzte ondo, baina beti izaten da esparru bat besteetan baino emaitza hobea izaten dena, edo akaso oso talde gutxik lantzen dutena delako, talde hori berezi egiten dutena. Emanaldi gutxi daudela maiz esaten da, eta emanaldi gutxi izanik talde guztiek produktu bera edo oso antzekoa eskaintzea ez dirudi horri buelta emateko bide aproposena.\nEta berezitasunik ez badut? Ez da ezer gertatzen, hutsik utzi daiteke eremu hori, beste zenbait taldek utzi duten bezala, baina uste dut taldeentzat mesedegarri dela horri buruz gogoeta egitea. Beste 100 talde badaude nik eskaintzen dudan gauza bera eskaintzen dutenak, ez litzateke txarra nire eskaintza horri ezaugarri berezi batzuk ematen pentsatzea hastea. Horrek ez du esan nahi Euskal Herri osoko dantzak egiteari utzi behar diodanik. Orain egiten dudan errepertorio bera lantzen jarrai dezaket, baina gure taldea zertan den hobea edo besteek ez duten zer eskaintzen dudan pentsatzea ez litzateke txarra. Noski, gaitasun handiko talde batzuentzat Euskal Herri osoko dantzak goi mailan eskaintzeko duten ahalmena izan daiteke berezitasuna, baina gaur egun iruditzen zait oso talde gutxi direla horretarako gai, eta talde guztiek gauza bera eskainiz gero, horiek ere itzalean geratzen dira.\nEuskal dantza taldeen direktorioa\nDirektorioari buruzko xehetasunak


Free chat Departamento de San Miguel. Ausazko arrotz doan txateatu berehala Departamento de San Miguel tik.\nFree chat Departamento de San Miguel\nOngi etorri Chatroulette Departamento de San MiguelEdozein lekutan, munduko pertsona aleatory bat konektatzeko. Chatroulette Departamento de San Miguel dezakezu honako aukeren artean aukeratu:- Guztiak pertsona mota Departamento de San Miguel doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nDepartamento de San Miguel hirien zerrenda: